qundao/data-zh-poetry huggingface dataset:
湘中杂言四首
作者：杨基
朝代：明

鄂渚云归后，巴山雨过时。鹃啼湘女庙，花落楚王祠。家远身如梦，愁多鬓易丝。聊将身暂泊，沙嘴看鸬鹚。飘袅一湖香，青青杜若长。花迎冲浪楫，燕逐使风樯。欲采兰为佩，仍褰荔作裳。何如山阁上，屏里看潇湘。城近江临郭，沙虚月在川。柳宜春雪后，花怯晚风前。野爨三家市，乡音几处船。坐听矶下水，嘈杂响湘弦。指点鸥飞处，人间是岳州。湘潭山乱出，江汉水兼流。深竹新祠宇，飞花旧酒楼。平生巴楚梦，明日洞庭游。
湘中杂言四首·其一
作者：杨基
朝代：明
体裁：五言律诗

鄂渚云归后，巴山雨过时。鹃啼湘女庙，花落楚王祠。家远身如梦，愁多鬓易丝。聊将身暂泊，沙嘴看鸬鹚。
湘中杂言四首·其三
作者：杨基
朝代：明
体裁：五言律诗

城近江临郭，沙虚月在川。柳宜春雪后，花怯晚风前。野爨三家市，乡音几处船。坐听矶下水，嘈杂响湘弦。
湘中杂言四首·其二
作者：杨基
朝代：明
体裁：五言律诗

飘袅一湖香，青青杜若长。花迎冲浪楫，燕逐使风樯。欲采兰为佩，仍褰荔作裳。何如山阁上，屏里看潇湘。
湘中杂言（四首）
作者：杨基
朝代：明
体裁：五言律诗

指点鸥飞处，人间是岳州。湘潭山乱出，江汉水兼流。深竹新祠宇，飞花旧酒楼。平生巴楚梦，明日洞庭游。
湘中杂言（四首）
作者：杨基
朝代：明

鄂渚云归后，巴山雨过时。鹃啼湘女庙，花落楚王祠。家远身如梦，愁多鬓易丝。聊将身暂泊，沙嘴看鸬鹚。¤
湘女
作者：杨基
朝代：明
体裁：古风

湘水绿瀰瀰，湘山碧峨峨。空明影上下，但觉禽鸟多。我方住轻桡，听彼湘女歌。湘女淡扫眉，素颊垂两螺。幽兰结短佩，徐行拂青莎。春风吹衣裙，芳香动微波。淑质自妍丽，不待绮与罗。真修慎所适，窈窕山之阿。盈盈青楼妇，日暮将如何。
湘汉秋晴图
作者：杨基
朝代：明
体裁：古风

读书不愿贤良举，朝醉霸陵暮湘渚。两鬓从添镜里霜，十年听遍江南雨。呼鹰台上爱秋清，鹦鹉洲前看晚晴。红叶蝉声湘寺远，碧潭鸿影汉川明。湘波汉水愁无尽，画里江山聊一哂。举世唯称王仲宣，当时亦有周公瑾。
湘江道中思常宗
作者：杨基
朝代：明
体裁：古风

暮江散微雨，风定波自碧。一鹭立不飞，双鸿递相直。余烟菱女唱，新月渔郎笛。此处忽怀人，相思杳何极。
湘竹有题
作者：杨基
朝代：明
体裁：古风

朝行湘竹下，暮宿湘竹中。云情与雨态，万变俄不同。密密深翳日，疏疏细含风。新梢露袅袅，老节烟蒙蒙。纷如千灵妃，从以万青童。幡幢列缥缈，环佩摇丁东。来从蔚蓝天，步入东华宫。怅望不可即，翩然若惊鸿。夭矫喜而笑，低回俯乃恭。质坚本外直，性洁缘中空。籊尔中弦矢，揉之可彤弓。冰雪誓不易，肯与时污隆。今朝揭春晴，更觉翠色浓。戢戢琅玕丛，忽见桃花红。直疑路不远，便与桃源通。我欲捐轻舟，褰衣入崆峒。春禽迎我啼，音响谐丝桐。终当听山雨，自号苍莨翁。
湘阴庙梨花（有序）
作者：杨基
朝代：明
体裁：古风

平生厌看桃与李，惟有梨花心独喜。海雪楼前雪一株，岁岁清明醉花底。北山冈下花最盛，千树玲珑围绿水。前年骑马赏花处，我与河东两人耳。青苔满地芳草合，只有黄鹂映花蕊。当时美人三阁上，宝髻慵梳初睡起。镜里争先试一枝，真态欲将春色比。楼空燕去花自落，细雨黄昏泪如洗。疏篱萧萧茅屋破，况复临春开结绮。我时赏花仍吊古，花亦灿然为露齿。归来婆娑簪满帽，十日罗衣香不止。去年相忆豫章城，咫尺春江如万里。今年邂逅洞庭曲，细萼含愁照清泚。人至魂消楚雨中，花应肠断湘烟里。三年胜游不再得，百岁欢娱能有几。吉祥牡丹非旧梦，玄都桃花亦如此。更约明年载酒来，莫笑花前人老矣。
滕王阁图
作者：杨基
朝代：明
体裁：五言排律

地涌三重阁，江横百尺台。渚霞朝牖辟，山雨暮帘开。金奏云中落，银屏月下来。虹霓明绮席，星斗弄珠胎。歌舞俄成梦，登临信可哀。画图迷蛱蝶，文甃积莓苔。忆赴阎公宴，曾誇子建才。长天与秋水，千古共徘徊。
潇湘八景
作者：杨基
朝代：明

右山市晴岚。
今朝罢渔早，挂网堤边树。
云断一峰青，斜阳在坳处。
痴儿晚睡醒，却讶东方曙。¤
潇湘八景
作者：杨基
朝代：明

右平沙落雁。
风急雨浪浪，孤舟夜正长。
江湖随处恶，何况是潇湘。
今夜残灯里，无人不断肠。¤
潇湘八景
作者：杨基
朝代：明

右江天暮雪。
轻帆挂春风，倒映湘江绿。
天低浦溆远，归向谁家宿。
遥指落花西，黄陵庙前屋。¤
潇湘八景
作者：杨基
朝代：明

右渔村夕照。
孤塔望中青，钟声隔洞庭。
苍山不可及，烟阔浪冥冥。
忆似寒山寺，枫桥半夜听。¤
潇湘八景
作者：杨基
朝代：明

右烟寺晓钟。
风揽瑞花晚，江寒波欲凝。
冻僵业渔者，归载一船冰。
一白迷沙渚，柴扉认有灯。¤
潇湘八景
作者：杨基
朝代：明

右远浦归帆。
江横秋烟白，日落寒沙浅。
鸿雁万里来，翩翩下平远。
欲堕更低飞，斜行两三转。¤
潇湘八景
作者：杨基
朝代：明

霭霭复霏霏，横霄曳夕晖。巴人与湘女，相逐买盐归。回望墟烟处，苍茫隔翠微。¤
潇湘八景
作者：杨基
朝代：明

霭霭复霏霏，横霄曳夕晖。巴人与湘女，相逐买盐归。回望墟烟处，苍茫隔翠微。右山市晴岚。今朝罢渔早，挂网堤边树。云断一峰青，斜阳在坳处。痴儿晚睡醒，却讶东方曙。右渔村夕照。孤塔望中青，钟声隔洞庭。苍山不可及，烟阔浪冥冥。忆似寒山寺，枫桥半夜听。右烟寺晓钟。风揽瑞花晚，江寒波欲凝。冻僵业渔者，归载一船冰。一白迷沙渚，柴扉认有灯。右江天暮雪。轻帆挂春风，倒映湘江绿。天低浦溆远，归向谁家宿。遥指落花西，黄陵庙前屋。右远浦归帆。江横秋烟白，日落寒沙浅。鸿雁万里来，翩翩下平远。欲堕更低飞，斜行两三转。右平沙落雁。风急雨浪浪，孤舟夜正长。江湖随处恶，何况是潇湘。今夜残灯里，无人不断肠。右潇湘夜雨。湘水秋更清，湘月秋更白。光辉一相荡，水月不辨色。何处洞箫声，巴陵夜归客。右洞庭秋月。
潇湘八景 其七 潇湘夜雨
作者：杨基
朝代：明
体裁：古风

风急雨浪浪，孤舟夜正长。江湖随处恶，何况是潇湘。今夜残灯里，无人不断肠。
潇湘八景 其三 烟寺晚钟
作者：杨基
朝代：明
体裁：古风

孤塔望中青，钟声隔洞庭。苍山不可及，烟阔浪冥冥。忆似寒山寺，枫桥半夜听。
潇湘八景 其二 渔村夕照
作者：杨基
朝代：明
体裁：古风

今朝罢渔早，挂网堤边树。云断一峰青，斜阳在坳处。痴儿晚睡醒，却讶东方曙。
潇湘八景 其五 远浦归帆
作者：杨基
朝代：明
体裁：古风

轻帆挂春风，倒映湘江绿。天低浦溆远，归向谁家宿。遥指落花西，黄陵庙前屋。
潇湘八景 其八 洞庭秋月
作者：杨基
朝代：明
体裁：古风

湘水秋更清，湘月秋更白。光辉一相荡，水月不辨色。何处洞箫声，巴陵夜归客。
潇湘八景 其六 平沙落雁
作者：杨基
朝代：明
体裁：古风

江横秋水白，日落寒沙浅。鸿雁万里来，翩翩下平远。欲堕更低飞，斜行两三转。
潇湘八景 其四 江天暮雪
作者：杨基
朝代：明
体裁：古风

风揽瑞花晚，江寒波欲凝。冻僵业渔者，归载一船冰。一白迷沙渚，柴扉认有灯。
潇湘八景·其一
作者：杨基
朝代：明
体裁：古风

霭霭复霏霏，横霄曳夕晖。巴人与湘女，相逐买盐归。回望墟烟处，苍茫隔翠微。
潇湘八景·其七
作者：杨基
朝代：明

右平沙落雁。风急雨浪浪，孤舟夜正长。江湖随处恶，何况是潇湘。今夜残灯里，无人不断肠。
潇湘八景·其三
作者：杨基
朝代：明
体裁：诗

右渔村夕照。孤塔望中青，钟声隔洞庭。苍山不可及，烟阔浪冥冥。忆似寒山寺，枫桥半夜听。
潇湘八景·其二
作者：杨基
朝代：明

右山市晴岚。今朝罢渔早，挂网堤边树。云断一峰青，斜阳在坳处。痴儿晚睡醒，却讶东方曙。
潇湘八景·其五
作者：杨基
朝代：明

右江天暮雪。轻帆挂春风，倒映湘江绿。天低浦溆远，归向谁家宿。遥指落花西，黄陵庙前屋。
潇湘八景·其八
作者：杨基
朝代：明

右潇湘夜雨。湘水秋更清，湘月秋更白。光辉一相荡，水月不辨色。何处洞箫声，巴陵夜归客。右洞庭秋月。
潇湘八景·其六
作者：杨基
朝代：明

右远浦归帆。江横秋烟白，日落寒沙浅。鸿雁万里来，翩翩下平远。欲堕更低飞，斜行两三转。
潇湘八景·其四
作者：杨基
朝代：明

右烟寺晓钟。风揽瑞花晚，江寒波欲凝。冻僵业渔者，归载一船冰。一白迷沙渚，柴扉认有灯。
潭州杂怀
作者：杨基
朝代：明
体裁：七言绝句

桃花深红杏花白，红白花开弄春色。东风一片落衣裾，肠断江南未归客。
濯清亭
作者：杨基
朝代：明
体裁：六言诗

半江落日高树，两岸清风短莎。莫怪沧浪水浊，迩来濯足人多。
灯夕观妓戏作艳语
作者：杨基
朝代：明
体裁：五言排律

舞缓态偏浓，歌停拍未终。钗留人胜雪，钏响擘罗风。不画眉长绿，非酣脸自红。意将回眼送，娇逐点头通。此夕瑶台下，当时洛浦中。莫言常见惯，肠断杜司空。
烛影摇红·帘
作者：杨基
朝代：明
体裁：词

花影重重，乱纹匝地无人卷。有谁惆怅立黄昏，疏映宫妆浅。只有杨花得见。解匆匆、寻芳觅便。多情长在，暮雨回廊，夜香庭院。曾记扬州，红楼十里东风软。腰肢半露玉娉婷，犹恨蓬山远。闲闷如今怎遣。看草色、青青似剪。且教高揭，放数点春，一双新燕。
爱竹轩
作者：杨基
朝代：明
体裁：五言律诗

为爱轩前竹，平安惬此心。雨声西涧晓，秋影北堂深。瘦倚差差玉，疏摇细细金。肯容扶短策，幽处一披襟。
球场曲
作者：杨基
朝代：明
体裁：古风

软红十里平如掌，马蹄踏沙轻不响。金袍玉带五陵儿，飞骑击球珠作赏。身轻擘捷马游龙，彩仗低昂一点红。倏忽飞星入云表，据鞍回袖接春风。有时随地香尘滚，杨花乱扑桃花粉。就窝夺得笑归来，月牙轻旋骊珠稳。一生娇贵厌朝天，不信人间有倒悬。但得花间风月好，打球场上自年年。
瓜洲逢丘克庄
作者：杨基
朝代：明
体裁：五言律诗

江水靓如空，江华冷未红。怜予犹客里，羡汝已乡中。白苎青衫雨，乌纱短帽风。不须摇艇子，垂钓五湖东。
瓶中插梨杏桃李四花有咏
作者：杨基
朝代：明
体裁：五言绝句

各自媚春光，轻红映浅妆。日融花气暖，忘却是谁香。
用前韵书事
作者：杨基
朝代：明
体裁：七言律诗

春来不到凤凰坡，辜负江头《白苎》歌。轻薄衣裳宜换夹，软红泥土不沾靴。莺缘梦短嗔啼早，雨为花疏厌听多。只恐新晴便零落，南风吹老树阴萝。
画三首·其一
作者：杨基
朝代：明
体裁：六言诗

芙蓉江上秋色，杨柳堤边月明。莫教西轩种竹，客中无奈秋声。
画三首·其三
作者：杨基
朝代：明
体裁：六言诗

一个茅亭晚渡，数声啼鸟秋林。爱他湖上山色，立尽溪头树阴。
画三首·其二
作者：杨基
朝代：明
体裁：六言诗

五株树下待月，三板桥头赋诗。童子不知人意，棹歌却怪归迟。
画为包师圣题
作者：杨基
朝代：明
体裁：古风

疏帘半捲丝丝雨，菱叶荷花暗江渚。水近松深彻夜凉，不用开襟摇白羽。隔岸人家住绿阴，偶来听我坐弹琴。聊将白雪猗兰意，销尽红尘汗马心。
画雁
作者：杨基
朝代：明
体裁：古风

春渚别未久，秋风来有期。年年燕归日，是汝度关时。玉关万里音书绝，八月悲风三尺雪。何似飞来汉水头，湘浦芦花洞庭月。花满寒汀月满塘，鸳鸯鸂鶒两相忘。啼晴杜若丛边雨，卧冷蒹葭叶上霜。
留别杨公辅
作者：杨基
朝代：明
体裁：古风

紫帘凝烟碧香绕，银灯结花金粟小。主人捧酒起劝宾，离别长多会长少。明朝骑驴郑圃东，白沙黄叶满林风。知君此际能相忆，笑指灯花映酒红。
留题湘江寺
作者：杨基
朝代：明
体裁：古风

潇湘县前山绕城，绿阴满地闻流莺。入门下马松径湿，棕榈花开春雨晴。山僧知我携客至，身披袈裟下榻迎。汲泉敲火煮新茗，茶香鼎洁泉甘清。龛灯照佛佛像古，舍利五色真身明。黄金布地孔翠帐，幡盖联络皆珠琼。飞来巨石卧青兕，以爪扣击成金声。十年足迹走万里，福地往往迷榛荆。兹山信是无量寿，百千万劫完不倾。乃知愿力自广大，天神守护邪魔惊。我来作礼绕三匝，宝花如雪天乐鸣。便从真如入妙觉，岂有世网能相缨。同行僚友二三辈，劝我写石留芳名。他年老眼得再睹，风雨剥落莓苔生。
癸丑元日
作者：杨基
朝代：明
体裁：古风

霏霏元日雪，脉脉人日雨。春来无日不轻阴，薄雾寒云满南浦。常年有雨复新晴，淑气韶光淡绕城。草色未逢金勒马，柳条先映玉楼莺。今年风雨兼冰雪，忘却春幡庆春节。野杏缄愁待酒催，江梅索笑邀人折。谁与观云卜大通，且须祈谷问年丰。相期十二楼前月，剩看花灯万点红。
登三夏故城二首
作者：杨基
朝代：明

寒树无柔柯，秋草有劲叶。原空鹘孤骞，山晚云万叠。登高得平旷，人马皆意惬。思挽角胎弓，相从雁门猎。关前叶犹青，关后草已白。气候本不殊，山势有阻隔。风高鼓角动，日落川塞黑。边鸿一声来，壮士亦变色。
登三夏故城二首·其一
作者：杨基
朝代：明
体裁：古风

寒树无柔柯，秋草有劲叶。原空鹘孤骞，山晚云万叠。登高得平旷，人马皆意惬。思挽角胎弓，相从雁门猎。
登三夏故城（二首）
作者：杨基
朝代：明
体裁：古风

关前叶犹青，关后草已白。气候本不殊，山势有阻隔。风高鼓角动，日落川塞黑。边鸿一声来，壮士亦变色。
登三夏故城（二首）
作者：杨基
朝代：明

寒树无柔柯，秋草有劲叶。原空鹘孤骞，山晚云万叠。登高得平旷，人马皆意惬。思挽角胎弓，相从雁门猎。¤
登宋宫故基
作者：杨基
朝代：明
体裁：七言绝句

上皇宫殿碧参差，嗟我来登见废基。尽道河边金线柳，腰肢犹似李师师。
登岳阳楼望君山
作者：杨基
朝代：明
体裁：古风

洞庭无烟晚风定，春水平铺如练净。君山一点望中青，湘女梳头对明镜。镜里芙蓉夜不收，水光山色两悠悠。直教流下春江去，消得巴陵万古愁。
登灵岩和韵周左丞伯温饶大参介之
作者：杨基
朝代：明
体裁：古风

单舻集群英，席窄坐每盍。烟横半掩寺，木落全见塔。斜流出渠分，曲径转溪合。村妆妍丑并，野话悲笑杂。童操吴音闻，僧作梵偈答。霜苔滑难跻，露棘朽易拉。磴纡蚁缘树，扉敞蜗启阖。娱宾列五豆，礼佛过三匝。晴崖暝忧雨，秋洞寒疑腊。窗攀盗果猿，檐入避鹯鸽。掬池萍沾袖，憩石藓污衲。琴忘荒台弄，屟响回廊踏。值险虑思筇，得奇即倾榼。感深怒须磔，愁极衰鬓飒。华年倏川驶，雅量浩海纳。啸歌激欷歔，雄辩肆交沓。禅寂虚无量，道祖清静盖。讼嚣蜗触蛮，变幻雀化蛤。狂游类饮酎，薄宦避嚼蜡。终当谢尘鞅，扫屋分坐榻。
登绳金塔望庐山
作者：杨基
朝代：明
体裁：古风

过鲁必谒岱，入洛须望嵩。嗟余夜半入彭蠡，月黑不见香炉峰。明登望湖亭，雨气何空蒙。山僧指点笑五老，正在烟云中。今朝蹑层梯，高标揭晴空。匡庐远出百里外，紫翠映带春霞红。虽云仿佛见颜色，已觉浩荡开心胸。在山看青山，佳处未尽逢。不如迥立万仞表，一日览尽千玲珑。何当生羽翰，两腋乘天风。不论雨雪与晴霁，回翔下上饱玩八面青芙蓉。
白云泉
作者：杨基
朝代：明
体裁：五言绝句

泠泠白云泉，流向白云边。泉水流不断，白云飞上天。
白发
作者：杨基
朝代：明
体裁：古风

白发无贵贱，愁人先得之。嗟我愁苦多，四十发有丝。我愁实累发，愁岂发所为。白发勿笑我，可喜不可悲。纷纷霄壤间，几人得如斯。
白头母吟
作者：杨基
朝代：明
体裁：古风

白头母，乌头妇，妇姑啼寒抱双股。妇哭征夫母哭儿，悲风吹折庭前树。家有屋，屯军伍，家家有儿遭杀虏。越女能嘲楚女词，吴人半作淮人语。东营放火夜斫门，白日横尸向官路。母言我侬年少时，夫妻种花花绕蹊。夫亡子去寸心折，花窦花窠成瓦埒。十年不吃江州茶，八年不归姊妹家。兰芽菊本已冻死，惟有春风荠菜花。只怜新妇生苦晚，不见当时富及奢。珠帘台榭桃花坞，笙歌院落王家府。如今芳草野乌啼，鬼火磷磷日未西。侬如叶上霜，死即在奄忽。新妇固如花，春来瘦成骨。妇听姑言泪如雨，妾身已抱桥边柱。纵使征夫戍不归，芳心誓不随波去。
白门答高二聘君
作者：杨基
朝代：明
体裁：古风

结交贵知己，不在早与迟。嗟我识子晚，深浅唯子知。每于朋侪间，击节赏我辞。前年吴城破，子居我西驰。交游非不多，独念与子离。相去日已远，数与祸患罹。道路传我死，可信子尚疑。日暮过我庐，为我涕交颐。今年我还京，适子应诏来。握手发长叹，示我梦我诗。我昔患难中，精爽无不之。而子独梦我，与子若有期。方子梦我初，正我念子时。春风鸟嘤嘤，花落满故枝。为买一斗酒，痛饮春江湄。生死固常理，勿为达士嗤。
皂角滩
作者：杨基
朝代：明

烟萝毵树蒙松，夏绿更换春花红。千山万山无所听，鹧鸪杜宇啼春风。穹崖斓斒高百尺，快剑无痕镵翠碧。宝气朝凝五色霞，丹光夜烛三分日。我从章江出彭蠡，巴陵长沙洞庭尾。看遍衡庐两岸山，行尽潇湘一江水。轻舠短楫辞零陵，似与乱石争功能。牛刀惯熟中肯綮，郢斧神捷回锋棱。男儿性命固可惜，底事矜夸向群石。鸥边短草一枝筇，牛背斜阳数声笛。
皂角滩
作者：杨基
朝代：明

烟萝？毵树蒙松，夏绿更换春花红。千山万山无所听，鹧鸪杜宇啼春风。穹崖斓斑高百尺，快剑无痕镵翠碧。宝气朝凝五色霞，丹光夜烛三分日。我从章江出彭蠡，巴陵长沙洞庭尾。看遍衡庐两岸山，行尽潇湘一江水。轻舠短楫辞零陵，似与乱石争功能。牛刀惯熟中肯綮，郢斧神捷回锋棱。男儿性命固可惜，底事矜夸向群石。鸥边短草一枝筇，牛背斜阳数声笛。
皂角滩
作者：杨基
朝代：明
体裁：古风

烟萝�毵树蒙松，夏绿更换春花红。千山万山无所听，鹧鸪杜宇啼春风。穹崖斓斑高百尺，快剑无痕镵翠碧。宝气朝凝五色霞，丹光夜烛三分日。我从章江出彭蠡，巴陵长沙洞庭尾。看遍衡庐两岸山，行尽潇湘一江水。轻舠短楫辞零陵，似与乱石争功能。牛刀惯熟中肯綮，郢斧神捷回锋棱。男儿性命固可惜，底事矜夸向群石。鸥边短草一枝筇，牛背斜阳数声笛。
省垣对雨有怀方员外
作者：杨基
朝代：明
体裁：七言律诗

煮得新醅滟滟红，省垣谁与晚樽同。人当暂别情偏恶，诗到无聊语更工。江浦荷花双鹭雨，驿亭杨柳一蝉风。论文若到虞杨地，应对清江忆范公。
省掖观梅和宋草堂韵
作者：杨基
朝代：明
体裁：古风

玉肌瘦怯春风恼，唇红不褪香云老。绮窗人静月初圆，笑觉飞琼颜色槁。罗幄铜瓶小几边，银灯疏影砚台前。一株初破休轻折，半朵犹含最可怜。宫妆近眼人争爱，却恐愁多零落快。莫教纤手嗅东风，谁画生香与真态。
示杨水西
作者：杨基
朝代：明
体裁：五言绝句

亲远更家贫，将归未有因。相逢难说与，君是故乡人。
祁阳行
作者：杨基
朝代：明
体裁：古风

黄鹤楼前汉阳雪，岳阳楼前洞庭月。自谓人间无此清，到处相逢向人说。祁阳江头春更佳，仿佛似是神仙家。黄莺乱啼万竿竹，绿水萦抱千株花。千红万碧深相映，鸡犬无声茅屋静。野老回头唤不应，匆匆况是通名姓。水流花落岸东西，只隔疏帘路已迷。天下于今皆乐土，何须更觅武陵溪。
祁阳道中二首
作者：杨基
朝代：明

疏烟小雨湿流光，愁得杨花不暇狂。半晌春晴便飘荡，缀人帘幕上人床。愁红怨白满江滨，一树盈盈恰破春。正是情多开自晚，雨中知有断肠人。
祁阳道中二首·其一
作者：杨基
朝代：明
体裁：七言绝句

疏烟小雨湿流光，愁得杨花不暇狂。半晌春晴便飘荡，缀人帘幕上人床。
祁阳道中见海棠
作者：杨基
朝代：明
体裁：七言律诗

桂阳江口望祁阳，叠叠烟云入渺茫。高树绿阴千嶂湿，野棠疏雨一篱香。纵无春在犹回首，况有鹃啼合断肠。惆怅东湖堤上柳，暖风轻絮正悠扬。
祁阳道中（二首）
作者：杨基
朝代：明
体裁：七言绝句

愁红怨白满江滨，一树盈盈恰破春。正是情多开自晚，雨中知有断肠人。
秋夜有怀
作者：杨基
朝代：明
体裁：五言律诗

重露澄秋色，轻风生夜凉。碧看湖草乱，红爱渚莲香。有弟徒相忆，何人不异乡。悲笳在城上，双泪落衣裳。
秋夜言怀·其三
作者：杨基
朝代：明
体裁：古风

夜坐复不乐，起行亦无悰。徘徊二者间，百忧结心胸。岁事忽已迁，复共丧乱逢。一身愧无补，况乃禄万钟。月林鹊翻翻，风江雁嗈嗈。栖止苟有托，迟暮还相从。
秋夜言怀·其四
作者：杨基
朝代：明
体裁：古风

高梧荫崇冈，衰草被广陌。风微夕露凉，星淡秋河白。芳辰兼物谢，孤抱缘愁积。佳人在何许，怅望江浦隔。昨会月初弦，徘徊乂生魄。
秋夜言怀二首
作者：杨基
朝代：明

鲜鲜篱边菊，摵庭下蕙。蕙气日已销，黄花自妍丽。复恐清商激，幽芳亦凋瘁。褰衣步广除，露白月在地。鹊飞林影空，虫语墙阴细。昔贤悲丝染，往圣叹川逝。少壮不我留，临风发长喟。雅志谅难酬，蹉跎老将至。西斋近寒径，枯苇接深筱。秋风飒然至，索索鸣不了。抛书坐孤榻，眼涩灯晕绕。窗破斜隙明，漏断余更悄。平生所欣遇，此夕纷内扰。假寐入冥思，南枝有归鸟。
秋夜言怀二首·其一
作者：杨基
朝代：明

鲜鲜篱边菊，摵庭下蕙。蕙气日已销，黄花自妍丽。复恐清商激，幽芳亦凋瘁。褰衣步广除，露白月在地。鹊飞林影空，虫语墙阴细。昔贤悲丝染，往圣叹川逝。少壮不我留，临风发长喟。雅志谅难酬，蹉跎老将至。
秋夜言怀二首·其一
作者：杨基
朝代：明
体裁：古风

鲜鲜篱边菊，摵摵庭下蕙。蕙气日已销，黄花自妍丽。复恐清商激，幽芳亦凋瘁。褰衣步广除，露白月在地。鹊飞林影空，虫语墙阴细。昔贤悲丝染，往圣叹川逝。少壮不我留，临风发长喟。雅志谅难酬，蹉跎老将至。
秋夜言怀二首·其二
作者：杨基
朝代：明

西斋近寒径，枯苇接深筱。秋风飒然至，索索鸣不了。抛书坐孤榻，眼涩灯晕绕。窗破斜隙明，漏断余更悄。平生所欣遇，此夕纷内扰。假寐入冥思，南枝有归鸟。
秋夜言怀二首·其二
作者：杨基
朝代：明
体裁：古风

西斋近寒径，枯苇接深筱。秋风飒然至，索索鸣不了。抛书坐孤榻，眼涩镫晕绕。窗破斜隙明，漏断馀更悄。平生所欣遇，此夕纷内扰。假寐入冥思，南枝有归鸟。
秋夜言怀（二首）
作者：杨基
朝代：明

鲜鲜篱边菊，摵庭下蕙。蕙气日已销，黄花自妍丽。复恐清商激，幽芳亦凋瘁。褰衣步广除，露白月在地。鹊飞林影空，虫语墙阴细。昔贤悲丝染，往圣叹川逝。少壮不我留，临风发长喟。雅志谅难酬，蹉跎老将至。¤
秋斋杂赋五首
作者：杨基
朝代：明

刘表知先主，怀王识沛公。未闻收夏口，先已入关中。今古车书异，兴衰历数同。方惊鸡作凤，当信鹜非鸿。今日长洲苑，秋风列羽旗。不图新约法，复见旧威仪。鼓舞儿童乐，歌谣父老悲。烟埃方衮衮，禾黍正离离。叹息冯唐老，吁嗟李广贤。穷通元有命，生死讵非天。鼓角西风里，江湖短发前。南飞有鸿雁，一字若为传。晚树霜犹碧，秋花雨未黄。戎衣轻绣锦，旅食尚糟糠。驿路千山隔，河流一苇航。毋忧兵不战，已定法三章。逻卒去不返，行人愁未回。正须犀作甲，毋用玉为杯。清泪寻常落，丹心早晚灰。交仍期管鲍，书或似邹枚。
秋斋杂赋五首·其一
作者：杨基
朝代：明
体裁：五言律诗

刘表知先主，怀王识沛公。未闻收夏口，先已入关中。今古车书异，兴衰历数同。方惊鸡作凤，当信鹜非鸿。
秋斋杂赋五首·其三
作者：杨基
朝代：明
体裁：五言律诗

叹息冯唐老，吁嗟李广贤。穷通元有命，生死讵非天。鼓角西风里，江湖短发前。南飞有鸿雁，一字若为传。
秋斋杂赋五首·其二
作者：杨基
朝代：明
体裁：五言律诗

今日长洲苑，秋风列羽旗。不图新约法，复见旧威仪。鼓舞儿童乐，歌谣父老悲。烟埃方衮衮，禾黍正离离。
秋斋杂赋五首·其四
作者：杨基
朝代：明
体裁：五言律诗

晚树霜犹碧，秋花雨未黄。戎衣轻绣锦，旅食尚糟糠。驿路千山隔，河流一苇航。毋忧兵不战，已定法三章。
秋斋杂赋（五首）
作者：杨基
朝代：明

刘表知先主，怀王识沛公。未闻收夏口，先已入关中。今古车书异，兴衰历数同。方惊鸡作凤，当信鹜非鸿。¤
秋斋杂赋（五首）
作者：杨基
朝代：明
体裁：五言律诗

逻卒去不返，行人愁未回。正须犀作甲，毋用玉为杯。清泪寻常落，丹心早晚灰。交仍期管鲍，书或似邹枚。
秋日舟中见蝶
作者：杨基
朝代：明
体裁：五言律诗

趁暖戏晴川，依人上画船。粉销烟翅薄，香冷露须拳。野菜疏篱外，山花小径边。夜深桃李梦，犹在绮罗筵。
称称初度
作者：杨基
朝代：明
体裁：七言绝句

我年六六鬓如丝，见汝三龄却两期。愿得汝长并我老，太平还说乱离时。
立夏前一日有赋
作者：杨基
朝代：明
体裁：五言律诗

渐老绿阴天，无家怯杜鹃。东风有今夜，芳草又明年。蚕熟新丝后，茶香煮酒前。都将南浦恨，聊寄北窗眠。
立秋日怀方员外
作者：杨基
朝代：明
体裁：七言律诗

几日西清昼掩屏，绿尘幽藓遍闲厅。病中事少翻嫌健，醉里愁多只愿醒。误响閤铃飞夜鹊，偶摊书卷落秋萤。萍踪已办东南别，风雨长更各自听。
竹为僧赋
作者：杨基
朝代：明
体裁：五言绝句

猿啼石涧幽，月出秋林静。孤僧耿未眠，坐对萧萧影。
答李仲弘写怀次韵
作者：杨基
朝代：明
体裁：七言律诗

休对清江叹逝波，且抛簪佩著渔蓑。愁边卮酒欢娱少，老后文章感慨多。燕子绿芜三月雨，杏花春水一群鹅。聊将白发归来意，总和东风懊恨歌。
粉团儿花
作者：杨基
朝代：明
体裁：七言绝句

小小流苏结素罗，团团香粉缀柔柯。玉奴不识伤心恨，满面春风笑靥多。
红绿蕉二仕女图
作者：杨基
朝代：明
体裁：七言绝句

两树红蕉隔禁扉，晓凉携伴试罗衣。金铃小犬迎人吠，应怪秋来出院稀。
约范园看杏花
作者：杨基
朝代：明
体裁：古风

西园杏花如雪明，年年看花春满城。乌纱小帽插花舞，碧罗窄袖穿花行。花今仍发当年道，净洗胭脂眉淡扫。僻处休嗟车马稀，内家园里犹芳草。东风回首几人存，粉悴香憔不忍论。锦瑟金钱谁赴约，凤笙龙管谩招魂。月斜徐步花枝下，欲折生红泪盈把。莫怪无人看此花，当年已叹游人寡。风雨阴晴每愿违，便须携酒趁春晖。明朝青子花零落，莺老梅酸蛱蝶飞。
结客少年场行
作者：杨基
朝代：明

情如飞絮任悠扬，心与游丝共短长。花底若教连日醉，座中犹可少年狂。新调锦瑟争传谱，巧制罗囊别贮香。衣以凤翎分缝织，带将蛇角遍軿装。豪名独擅秋千社，狭气平欺蹴踘场。白璧一双酬剑客，明珠百斛买胡娼。金丸挟弹章台左，宝骑闻筝太液傍。梅子短墙羞掷果，桃花深坞笑分浆。每嘲春比人先老，不信愁如海叵量。犹有旧时桃李梦，尚随胡蝶到辽阳。
结客少年场行
作者：杨基
朝代：明
体裁：乐府曲辞

情如飞絮任悠扬，心与游丝共短长。花底若教连日醉，座中犹可少年狂。新调锦瑟争传谱，巧制罗囊别贮香。衣以凤翎分缝织，带将蛇角遍軿装。豪名独擅秋千社，狭气平欺蹴鞠场。白璧一双酬剑客，明珠百斛买胡娼。金丸挟弹章台左，宝骑闻筝太液傍。梅子短墙羞掷果，桃花深坞笑分浆。每嘲春比人先老，不信愁如海叵量。犹有旧时桃李梦，尚随胡蝶到辽阳。
绮川游
作者：杨基
朝代：明
体裁：古风

川水东北流，川花照青楼。龙船载凤吹，日来川上游。沙明属玉止，苕香翡翠留。渔郎蒲叶底，网得双吴钩。
美人剌绣
作者：杨基
朝代：明
体裁：七言绝句

风送杨花满绣床，飞来紫燕亦成双。闲情正在停针处，笑嚼残绒唾碧窗。
翟好问
作者：杨基
朝代：明
体裁：五言律诗

爱尔山城隐，柴门对县衙。酒资千亩苎，生计一园瓜。雨步荷巾湿，风吟席帽斜。时时扶短杖，看竹到东家。
自湖西发舟望瀑布
作者：杨基
朝代：明
体裁：古风

泊舟庐山下，北风吹不休。山灵知我来，故以风相留。褰衣陟危沙，旷然得平畴。柳色绿尚浅，芳草青以柔。仰观瀑布泉，复作河汉流。炉熏既冉冉，鹿鸣亦呦呦。乃因淹留中，终得此日游。向非风涛力，那能极冥搜。作诗寓所感，万事无先谋。
自笑用前韵
作者：杨基
朝代：明
体裁：七言律诗

自笑多愁鬓有华，懒求真诀饭胡麻。庭芜绿是今年草，篱槿红非昨日花。西月堕江沈半璧，北山当屋露双髽。此身那得如鸥鹭，雨泊风飘片片斜。
至钟离发书寄婉素
作者：杨基
朝代：明
体裁：五言律诗

漂泊嗟吾远，支吾赖汝贤。老亲思馔肉，痴女忆衣绵。刀尺砧声里，灯花笑影边。聊将千里梦，持送到金川。
舟中有感
作者：杨基
朝代：明
体裁：古风

水性日就下，大江日东驰。不知舟行远，但觉青山移。我方念俦侣，手反坐拄颐。天风吹衣裳，明月来相随。乘流非不住，逝者乃如斯。滔滔适意中，忽然令人悲。壮岁难再得，修名安可期。
舟中闻促织
作者：杨基
朝代：明
体裁：五言律诗

促织来何处，哀吟近短篷。不堪为客里，况复是舟中。残梦寒衾月，孤灯夜枕风。此时肠欲断，恨不耳双聋。
舟中闻春禽寄江阴包鹤洲
作者：杨基
朝代：明
体裁：古风

山中无音乐，丝竹在禽鸟。嘤嘤呼春晴，呖呖报春晓。娇吟与柔哢，圆滑斗新巧。知君在山中，乐此长不少。疏篱密竹外，深涧绿树表。青鞋踏花影，信步听未了。归去闻筝声，应怪银甲小。我来行一月，风雨春江渺。今朝豁晴霁，孤琴破幽悄。铿如女娲笙，忽作余音袅。平生黄钟耳，直欲辨分杪。万事付松风，翛然坐秋草。
舟中闻杜鹃
作者：杨基
朝代：明
体裁：五言律诗

落月祁阳路，声声叫子规。万山春尽夜，孤枕梦回时。客自伤漂泊，人谁念别离。无多眼中泪，听汝不胜悲。
舟中闻邻船吴歌有怀幼文来仪
作者：杨基
朝代：明
体裁：七言律诗

轻帆短楫溯烟波，叠渚回舟奈远何。一路诗从愁里得，二分春向客中过。江通汉水晴偏绿，山入湘云晚更多。何处思君肠欲断，楚妃祠下听吴歌。
舟入蔡河怀徐幼文
作者：杨基
朝代：明

忆初见君江浦外，七尺长身齿含贝。君年未冠复新婚，锦带吴钩紫丝佩。豪姿侠气飒萧爽，春鸿轻便秋隼快。结交梁楚燕赵间，追慕廉蔺羞郭解。誓将弓槊事鞍马，耻作寒儒服巾带。余时琐屑笺虫鱼，折几寒灯写秋芥。相逢一笑恍自失，不异低岑仰高岱。杀鸡为黍三日谈，深中肯綮入襜骱。方喜师君竟兄我，卮酒动辄受百拜。停觞烂熳出险语，磔裂鬼胆穷百怪。天然清真去雕饰，王嫱西施洗铅黛。漱芳隽腴再三读，项上之脔左手蟹。技痒砺秣互掎角，十捷一二八九败。余实羡君敏且博，君亦怜余强而迈。英雄敢夸君与我，强弱不止楚敌蔡。孟潴豪士渤海高，时复峙足如鼎鼐。高才于我十倍我，尚叹追君力不逮。纵横千字戚生笔，迭宕百韵余公莱。僧房秋迥钵声长，雪屋香销烛痕在。清游未竟夕漏终，落月残星悲一慨。激烈正醉金陵酒，漂泊共泛濠梁载。城荒地僻生计拙，时脱春衫倩人卖。破楼夜雨邻钟急，委巷秋风茅屋坏。斯时愁绝正难禁，君独相看劝余耐。别来奔走向西洛，面色痿黧病新差。章台握手须臾立，胸臆梗塞若有碍。平生耻作儿女悲，此别戚戚若有慨。今朝过蔡将入陈，渐见舟舻舣滩濑。平漪细石鱼跳渚，斜日低烟雁横塞。相思无奈客中愁，聊述长歌歌一再。
舟入蔡河怀徐幼文·其一
作者：杨基
朝代：明
体裁：古风

忆初见君江浦外，七尺长身齿含贝。君年未冠复新婚，锦带吴钩紫丝佩。豪姿侠气飒萧爽，春鸿轻便秋隼快。结交梁楚燕赵间，追慕廉蔺羞郭解。誓将弓槊事鞍马，耻作寒儒服巾带。余时琐屑笺虫鱼，折几寒灯写秋芥。相逢一笑恍自失，不异低岑仰高岱。杀鸡为黍三日谈，深中肯綮入襜骱。方喜师君竟兄我，卮酒动辄受百拜。停觞烂熳出险语，磔裂鬼胆穷百怪。
舟入蔡河怀徐幼文·其二
作者：杨基
朝代：明
体裁：古风

天然清真去雕饰，王嫱西施洗铅黛。漱芳隽腴再三读，项上之脔左手蟹。技痒砺秣互掎角，十捷一二八九败。余实羡君敏且博，君亦怜余强而迈。英雄敢夸君与我，强弱不止楚敌蔡。孟潴豪士渤海高，时复峙足如鼎鼐。高才于我十倍我，尚叹追君力不逮。纵横千字戚生笔，迭宕百韵余公莱。僧房秋迥钵声长，雪屋香销烛痕在。清游未竟夕漏终，落月残星悲一慨。激烈正醉金陵酒，漂泊共泛濠梁载。城荒地僻生计拙，时脱春衫倩人卖。破楼夜雨邻钟急，委巷秋风茅屋坏。斯时愁绝正难禁，君独相看劝余耐。别来奔走向西洛，面色痿黧病新差。章台握手须臾立，胸臆梗塞若有碍。平生耻作儿女悲，此别戚戚若有慨。今朝过蔡将入陈，渐见舟舻舣滩濑。平漪细石鱼跳渚，斜日低烟雁横塞。相思无奈客中愁，聊述长歌歌一再。
舟回看庐山
作者：杨基
朝代：明
体裁：七言绝句

雪中西去雨中还，又见秋云黯淡间。不是漂零应不得，一年三度看庐山。
舟抵南康望庐山
作者：杨基
朝代：明
体裁：古风

春山如春草，春来无不好。况是香炉峰，百叠屏风围五老。嘤嘤历历谷鸟哀，朱朱粉粉山花开。芙蓉削出紫雾上，瀑布倒泻青天来。船头春山重回首，世上虚名一杯酒。李白雄豪妙绝诗，同与徐凝传不朽。明日移舟过洞庭，兰花斑竹绕沙汀。摩挲老子双愁眼，细看君山一点青。
舟次邵白有怀徐幼文
作者：杨基
朝代：明
体裁：七言律诗

文章小技耻雕虫，也逐群才赴洛中。多病不宜秋色里，相思只在暮江东。鸡豚篱落茅茨雨，凫鸭陂塘菡萏风。欲买一樽浇寂寞，伤心不与故人同。
舟泊南湖有怀二首
作者：杨基
朝代：明

纱衣罗扇一时裁，两两三三作伴来。正是吴中好风景，范家园里杏花开。单罗小扇夹纱衣，冠子梳头插翠薇。知是范家园里醉，无人不戴杏花归。
舟泊南湖有怀（二首）
作者：杨基
朝代：明
体裁：七言绝句

单罗小扇夹纱衣，冠子梳头插翠薇。知是范家园里醉，无人不戴杏花归。
舟泊南湖有怀（二首）
作者：杨基
朝代：明
体裁：七言绝句

纱衣罗扇一时裁，两两三三作伴来。正是吴中好风景，范家园里杏花开。
芙蕖
作者：杨基
朝代：明
体裁：五言绝句

红衣寒未脱，绿盖晴犹卷。楚女棹歌回，遥遥秋江晚。
花开
作者：杨基
朝代：明
体裁：五言绝句

花开醉不休，花谢莫深愁。纵使花长在，东风也白头。
苎隐为句曲山人翟好问作
作者：杨基
朝代：明
体裁：古风

种桑百箔蚕，种苎千匹布。先生种苎不种桑，布作衣裘布为巘。桃花雨晴水满塘，乌纱白苎春风香。野樵山葛不敢并，越罗川锦争辉光。儿童漾纱妇纺织，卖布得钱还买帛。黄绵大袄一冬温，白雪中单半襟窄。今年苎好亩百斤，堆场积圃长轮囷。床头白酒夜来熟，杀鸡煮鸭邀比邻。东家种桑青绕屋，官绢未输空杼轴。妇姑相对叹无衣，先生饭饱方扪腹。
茂苑思
作者：杨基
朝代：明
体裁：古风

辇路秋蓬满，野香团绿湿。嫔娥粉黛愁，嫣花铅露泣。莺声旧时好，玉砌秋归早。东家胡蝶飞，烟姿满芳草。
茂苑思
作者：杨基
朝代：明

辇路秋蓬满，野香团绿湿。嫔娥粉黛愁，嫣花铅露泣。莺声旧时好，玉砌秋归早。东家胡蝶飞，烟姿满芳草。以上元末在吴作。
荷叶
作者：杨基
朝代：明
体裁：五言律诗

圆的破蓬苞，孤茎上藕梢。雨撑栖鹭屋，风卷荫龟巢。溪友裁巾帻，虚人作饭包。小娃曾已折，新月里湖坳。
菩萨蛮·水晶帘外娟娟月
作者：杨基
朝代：明
体裁：词

水晶帘外娟娟月，梨花枝上层层雪。花月两模糊，隔窗看欲无。月华今夜黑，全见梨花白。花也笑姮娥，让他春色多。
菩萨蛮·花边夜宿
作者：杨基
朝代：明
体裁：词

潇湘门外春江水。小红楼子临江起。楼下是谁家。一株含笑花。兰舟休远去。只就花边住。花影上牙樯。梦魂今夜香。
落花叹
作者：杨基
朝代：明
体裁：七言绝句

半随流水半莓苔，只有沾泥更可哀。燕子也能知爱惜，为人衔入绣帘来。
蟾蜍石
作者：杨基
朝代：明
体裁：五言绝句

神蟆月中来，化作千年石。曾吞玉杵霜，清露时时滴。
西园梨花春晚开一枝
作者：杨基
朝代：明
体裁：五言绝句

明日是清明，孤花雪斗轻。不须开满树，春少更多情。
西江月·月夜采石
作者：杨基
朝代：明
体裁：词

采石矶头明月，蛾眉亭上秋山。古今来往几人閒。赢得新愁无限。不用朱唇低唱，何须纤指轻弹。一觞一咏到更阑。惊起数行鸿雁。
西省海棠（有序）
作者：杨基
朝代：明
体裁：古风

山西公子虬髯客，到处寻梅认香白。春风省掖海棠开，暂去还来抛不得。嗟我有癖常自笑，不意逢君同此癖。晓窗云暖风日妍，数朵娉婷春半拆。睡损红绡腻有痕，舞酣金殿娇无力。银灯不如微月照，珠帘更着疏烟隔。飞燕轻盈富贵姿，玉环态度神仙格。此日凝妆青琐外，当时擅宠沉香北。繁开似妒却冥冥，半吐欲言终默默。岂惟人爱亦自爱，不独春惜当谁惜。细雨重阴也看来，莫对空枝慢相亿。
观宜春侯旋师
作者：杨基
朝代：明
体裁：五言排律

瘴地收蛮后，烟江棹桨过。旌旗皆绣虎，鼓角半吹螺。圣化方无外，民心讵有讹。马循归路熟，人比去时多。喜气浮三峡，军声动九河。遥知双阙下，齐进太平歌。
观鱼
作者：杨基
朝代：明
体裁：古风

池阴树影凉，白小纷成队。吹絮圆沤续，触荷清露碎。俄沉静却浮，忽遇惊还退。幸免钓丝忧，江鲈日充跂。
谑柳
作者：杨基
朝代：明
体裁：五言律诗

袅袅复扬扬，春风折又长。絮飞疑燕拂，枝重觉莺藏。晚挂初更月，秋零一夜霜。江边千万树，惟尔断人肠。
谒小姑庙
作者：杨基
朝代：明
体裁：七言律诗

月帔星冠敞翠屏，白腮红颊两眉青。鱼鳞小殿波纹滑，龙尾长旗雨气腥。巫女沉牛歌宛转，彭郎回马拜娉婷。兰舟愿祝东风便，一夜夷犹过洞庭。
豫章早春
作者：杨基
朝代：明
体裁：七言律诗

茸茸草色变枯荄，簌簌寒梅落径苔。山顶雪惟朝北在，水边风已自东来。不须银管催莺出，便好珠帘为燕开。见说岭南春更早，桃花流水胜天台。
赋得净瓶送衍上人
作者：杨基
朝代：明
体裁：古风

虚瓶湛灵泉，行住一钵友。红簪天女花，碧插大士柳。中圆涵真虚，外洁照万有。自盛甘露浆，不贮声闻酒。衍师时出定，提挈每在手。词锋当建瓴，禅寂宜守口。
赋得山逐放舟迟送王主簿
作者：杨基
朝代：明
体裁：古风

舟行山亦移，山尽舟亦住。青山无故人，行人自来去。初辞逶迤谷，复接参差树。柁转暮色分，帆驶秋岚度。俄停风暂弱，既远烟重护。别意即山情，依君屡回顾。
赋得萍赠陈久中
作者：杨基
朝代：明
体裁：古风

浮踪散寒星，一夕生无数。鱼跳翠乍开，沤过青还聚。微风和影去，急雨连根露。惆怅别君时，杨花满衣絮。
赠京妓宜时秀
作者：杨基
朝代：明
体裁：七言绝句

欲唱清歌却掩襟，晚风亭子落花深。坐中年少休轻听，此曲先皇有赐金。
赠别龚行义
作者：杨基
朝代：明

楚龚风云姿，璞素玉不琢。只身蹑双屐，十载食破研。麻衣阅冬春，睥睨狐貉贱。胸中何所蓄，经史子集传。酒酣文思涌，强弩机发箭。清真谢铅锸，越女巧笑倩。纡盘珠九曲，精粹金百炼。粲如星森罗，勇若军后殿。吾党多英雄，气索皮肉战。西风忽归来，尘土吹满面。从容问所历，摇首不复辩。但云秋水清，吴松净如练。方同华表鹤，遽作幕上燕。去住何太轻，弗得绊以线。君材匪樗栎，名字已交荐。渊泉暂蠖屈，雾雨终豹变。贤达坎坷多，豪杰穷乏先。嗟予书中蠹，髀消两目眩。朝骑瘦马出，夕饱藜与苋。志惭点尔狂，质匪由也喭。猥遭周秦厄，不识舜禹禅。因君动遐想，翅塌足若罥。螺卮白瓷罂，聊为江渚饯。回首芙蓉花，纷纷落红片。
赠别龚行义
作者：杨基
朝代：明
体裁：古风

楚龚风云姿，璞素玉不琢。只身蹑双屐，十载食破研。麻衣阅冬春，睥睨狐貉贱。胸中何所蓄，经史子集传。酒酣文思涌，强弩机发箭。清真谢铅锸，越女巧笑倩。纡盘珠九曲，精粹金百炼。粲如星森罗，勇若军后殿。吾党多英雄，气索皮肉战。西风忽归来，尘土吹满面。从容问所历，摇首不复辩。但云秋水清，吴松净如练。方同华表鹤，遽作幕上燕。去住何太轻，弗得绊以线。君材匪樗栎，名字已交荐。渊泉暂蠖屈，雾雨终豹变。贤达坎坷多，豪杰穷乏先。嗟予书中蠹，髀消两目眩。朝骑瘦马出，夕饱藜与苋。志惭点尔狂，质匪由也谚。猥遭周秦厄，不识舜禹禅。因君动遐想，翅塌足若罥。螺卮白瓷罂，聊为江渚饯。回首芙蓉花，纷纷落红片。
赠吴居易别
作者：杨基
朝代：明
体裁：古风

黄梅雨晴桑重绿，南风楝花开蔌蔌。故人谒我此山隈，带束乌犀帽轻縠。入门相顾如梦寐，名姓虽忘面仍熟。久之稍稍忆旧游，尚恐非真问童仆。遂昌先生客满座，君时雄辩众宾服。先生博学且敬君，况我才疏敢相逐。苏台一别已十载，世事飘如电经目。羡君游侠印屡悬，嗟我巢倾卵俱覆。去年谪官向河洛，手脚酸皲双鬓秃。归来亲友半死生，不意逢君此江曲。摩挲老眼为君喜，更觉君颜美如玉。龙江花落乳燕飞，芙蓉叶大笋过竹。杀鸡沽酒招我饮，烂醉颓然坦其腹。深情密意语未终，舟楫匆匆去何速。临流索我题诗送，诗句难工羞再读。庐山东来五老峰，大孤小孤青乱矗。着我茅茨一二间，悠然醉把东篱菊。
赠婉素
作者：杨基
朝代：明
体裁：五言律诗

同祀碧鸡神，丝萝又结姻。文如谢道韫，书逼卫夫人。冀缺终相敬，梁鸿不厌贫。还能事荆布，归钓五湖滨。
赠故人全王孙
作者：杨基
朝代：明
体裁：古风

兄为柱国弟开府，门吏纷纷皆绣斧。敕赐龙河百亩宫，画戟丹弓映朱户。金凤盘胸白锦襦，面如红玉紫虬须。六宫晓逐诸王入，八府春随宰相趋。东风忽念江南好，宝骑看花踏春草。茂苑莺声醉里听，建章柳色愁中老。回首瀛洲草木新，苍颜白发照乌巾。都将秋水蛇纹剑，赠与长安游侠人。
赠毛生
作者：杨基
朝代：明
体裁：古风

丈夫遇知己，胜如得美官。栖栖无聊中，握手意便欢。古来豪杰人，所就非一端。狂言与危行，初若不可干。从容两阵间，一语九庙安。狐貉不外饰，而足御大寒。嗟嗟陇西李，愿识荆州韩。
赠沈真仲征士
作者：杨基
朝代：明
体裁：五言律诗

花落满烟莎，兰舟喜见过。壮心丹未已，愁鬓绿无多。小燕斜斜舞，新莺婉婉歌。都将旧游意，一笑付江波。
赠真性空
作者：杨基
朝代：明
体裁：古风

上人真如心，悟彻物我间。廿年住名山，已复到彼岸。六观会万有，一觉破诸幻。袈裟坐绿藓，鸟悦林影散。琴清风在竹，碣古石当涧。赠以青莲花，摇摇落秋瓣。
赠秦侍仪
作者：杨基
朝代：明
体裁：五言律诗

文采玉娟娟，班行内外联。蕃王从学拜，边使候通笺。侍立彤庭上，追趋法驾前。今朝退朝早，衣上有炉烟。
赠许白云
作者：杨基
朝代：明
体裁：古风

白云老翁乐且贫，眼如紫电炯有神。麻衣纸扇趿两屐，头戴一幅东坡巾。清晨扣户走过我，谓我旧是诸侯宾。入门长揖肆雄辩，动引四代卑先秦。初疑傲睨意肮脏，稍久渐觉情真淳。从兹兴至每一到，不问风雨并昏晨。矫如野鹿不受絷，去不可挽送乃嗔。我来杜曲少朋旧，一境二姓唯朱陈。租征税迫夜继日，未暇与我谈逡巡。荒村不意得此老，洗我三斗胸中尘。我时信口答所问，怪我出语多惊人。翁年耳顺学不倦，片言有益书诸绅。我惭习懒竟成癖，日影照腹脚未伸。起来巾栉不自理，一饭且饱南湖莼。诸生幼弱学久废，数字费我言谆谆。翁来相对辄太息，谓可馆阁胡沉沦。人生富贵等泡幻，达何可喜穷何颦。纷纷道路饿死骨，半是台省公侯身。庞公未为无所遗，夫妇白首襄阳民。翁闻我语乃大噱，呼我共醉华阳春。正须狎昵到鸥鹭，何必影像图麒麟。秦淮雨过秋水碧，中有一尺黄金鳞。明朝买鱼期再酌，我自掇拾山中薪。
赠跛奚（杨铁笛奴也）
作者：杨基
朝代：明
体裁：古风

人笑跛奚蹩，我爱跛奚跛。蚿虽百跂速，夔亦一足可。履平疑屐絜，历险若箕簸。立如鹭联拳，行类鳖跛丱。形欹裙长前，肩胁鞲短左。非斫涉寒胫，岂刖献玉踝。附娄济水厄，哂郤构兵祸。疢同哀骀佗，怒及赵女婐。触屏屡思倚，守户每得坐。戒奚勿躁步，世路方坎坷。
赤山书事寄龟巢谢隐君君南兰陵人今避兵居吴长洲之独树湖
作者：杨基
朝代：明
体裁：七言律诗

曾向溪南看艺麻，竹杠兜子一肩斜。秧苗尚短仍含谷，荷叶才高已上花。蚕屋柘烟朝焙茧，鹊炉沉火昼薰茶。而今风雨成抛绝，卧听西园两部蛙。
赤山漫兴
作者：杨基
朝代：明
体裁：七言绝句

松梢吹粉落衣裳，踯躅花开竹笋长。可是山中朝洗药，一渠春水茯苓香。
赤山闲居
作者：杨基
朝代：明
体裁：六言诗

抱膝长吟梁父，折腰宁愧乡儿。酒呼白堕朝饮，米杂雕胡晚炊。
赵元画悬崖图
作者：杨基
朝代：明
体裁：古风

悬崖无根谷无底，楼阁参差半空起。不信神工斧凿成，人间至险无如此。我对画图犹拊膺，何况崎岖险处登。槿树篱边堤似掌，藕花池上月如灯。
越来溪
作者：杨基
朝代：明

远岫如蛾眉，紫菱盖绿漪。小娃木兰桨，采菱溪上归。溪风摇白芷，撩乱勣花起。疑是越兵来，旌旗照秋水。
越来溪
作者：杨基
朝代：明
体裁：古风

远岫如蛾眉，紫菱盖绿漪。小娃木兰桨，采菱溪上归。溪风摇白芷，撩乱绩花起。疑是越兵来，旌旗照秋水。
过小孤
作者：杨基
朝代：明
体裁：古风

大孤俯如盘，小孤俨而立。群山如从使，左右相拱揖。孤根屹撑拄，万窍争喷噏。浏浏阴风旋，惨惨元气湿。江流亘其下，震怒莫敢汲。洑为盘涡深，驰作奔马急。跻攀或失手，一駚不可及。我来值秋晚，木落众鸟集。勿爨夜船犀，鲛人抱珠泣。
过道士洑
作者：杨基
朝代：明
体裁：古风

兹山如青蜺，俯饮江水曲。邦人失伟观，目以道士洑。中有百岁坟，石室荫丛木。当时涸三泉，凫雁秘金玉。畋师辟虎豹，武士禁采牧。未为兹山荣，竟为兹山辱。至今湘汉流，到此屡回伏。春风吹急雨，石断苔藓绿。亦有斧斤声，丁丁响幽谷。
过高邮新开湖微雨有咏
作者：杨基
朝代：明
体裁：诗

残红晓落西陂岸，雨脚斜飞鸥鹭乱。扁舟尽日画中行，荷叶荷花香不断。船头老翁一尺须，斗量菱角兼卖鱼。儿能鼓柁女荡楫，何用聪明多读书。
送参政钱诚夫之淮安
作者：杨基
朝代：明
体裁：古风

潮落大江浑，乌啼曙色分。公侯千万骑，送别隘人门。威仪督府严，礼秩节度尊。两淮甲胄士，十年弓箭痕。南阳与丰沛，自古重承恩。
送句容刘少府回扬州
作者：杨基
朝代：明
体裁：五言律诗

家具一车轻，囊书与短檠。吏多难别意，人有去官情。帆影江沉寺，箫声月到城。竹西寻旧业，烟雨绿芜生。
送张教谕
作者：杨基
朝代：明
体裁：古风

鉴湖五月凉风起，荷叶荷花香旎旎。先生到县花正开，濯足船头弄秋水。圣朝复兴文武科，诸生习射更弦歌。他年大比登髦俊，应报新昌县里多。
送方以亨还吴兴三首
作者：杨基
朝代：明

草有不可偃，木有不可雕。人心非秋蓬，安得随风飘。怜君玉雪姿，明月当清宵。葳蕤紫荆花，辉映非一朝。噰噰寒江雁，去去谁能招。远别肠欲断，近别泪满缨。交游无不然，而况弟与兄。荒涂霜露繁，哀角响故城。去伤骨肉思，住感乡里情。还家及东作，翳翳桑麻成。贤女失之陋，壮夫失之贫。相逢无所遗，慷慨不得伸。临歧歌短章，所道皆苦辛。淮阴未去楚，江总复仕陈。聊沽客中酒，用酌还乡人。
送方以亨还吴兴三首·其一
作者：杨基
朝代：明
体裁：古风

草有不可偃，木有不可雕。人心非秋蓬，安得随风飘。怜君玉雪姿，明月当清宵。葳蕤紫荆花，辉映非一朝。噰噰寒江雁，去去谁能招。
送方以亨还吴兴三首·其二
作者：杨基
朝代：明
体裁：古风

远别肠欲断，近别泪满缨。交游无不然，而况弟与兄。荒涂霜露繁，哀角响故城。去伤骨肉思，住感乡里情。还家及东作，翳翳桑麻成。
送方以亨还吴兴（三首）
作者：杨基
朝代：明

草有不可偃，木有不可雕。人心非秋蓬，安得随风飘。怜君玉雪姿，明月当清宵。葳蕤紫荆花，辉映非一朝。噰噰寒江雁，去去谁能招。¤
送方以亨还吴兴（三首）
作者：杨基
朝代：明
体裁：古风

贤女失之陋，壮夫失之贫。相逢无所遗，慷慨不得伸。临歧歌短章，所道皆苦辛。淮阴未去楚，江总复仕陈。聊沽客中酒，用酌还乡人。
送方员外之庐陵
作者：杨基
朝代：明
体裁：古风

十年在羁旅，未尝忧别离。如何与君辞，怆如失群麋。君才非我俦，语默皆可师。温温霜天裘，细细当暑絺。不劳绮绣文，自然适时宜。嗟我百无补，不异面有眉。既乏视听功，宁免耳目嗤。君行值重午，高花发榴葵。荆人击鼍鼓，舟楫挟两旗。当时怀沙心，后世为水嬉。作歌赠君别，秋风以为期。
送朱明善少府
作者：杨基
朝代：明
体裁：古风

胙城主簿冰雪骨，天阔霜清见飞鹘。家住西湖第一桥，半生诗酒笙歌窟。斜肩兜子总宜船，九里松阴十里莲。松下看山船上宿，小娃随索卖花钱。莺娇蝶妒春如绮，一夜东风变桃李。回首梁园望故乡，咫尺吴山四千里。吴山渐远音书绝，两鬓青青未成雪。乌帽朝辞郑圃烟，鹿车夜挽兰台雪。上官不惮路道长，岂问富庶并荒凉。正须到县招窜匿，要使枳棘皆耕桑。妇女养蚕男种麦，食有鸡豚衣有帛。儿童不识成丁劳，父老能歌县官德。惭余亦是荥阳簿，虎牢关下成皋路。有酒谁浇纪信魂，无人敢画鸿沟渡。郑卫由来本懿亲，相思只隔大河津。愁将艮岳风前柳，持赠山阳笛里人。
送李琴川谪临海
作者：杨基
朝代：明
体裁：古风

南风雨来尘作泥，稻花豆荚生初齐。一人失意解官去，席上众宾颜色低。輶车欲发未忍别，感慨握手立大堤。绿荷为杯树为盖，碧酒荡漾青琉璃。兹行蠲热向瓯越，只尺浙水分东西。或登云门探禹穴，或上雁岩闻天鸡。天台桃花千万树，中有睍睆黄莺啼。虽云窜谪异忧喜，眺望自可穷天梯。韩潮柳播夜郎白，吉士往往遭倾挤。蕉中之鹿塞翁马，此事何足含悲凄。但嗟灵物困污渎，无一出手相提携。不然宠辱实命致，毋乃天不哀群黎。渡江秋风未十日，织女值嫁牵牛妻。自甘沉匿守太拙，宁复乞巧陈瓜梨。嗟余遘患屡迁逐，亲见郿坞争燃脐。金多位重胡足恃，顷刻变化如云霓。君年五十发漆黑，壮气郁郁冲端倪。骅骝历块偶暂蹶，终展奋迅追风蹄。经过虎阜坐石壁，为我拂拭苔中题。
送李琴川谪临海
作者：杨基
朝代：明

南风雨来尘作泥，稻花豆荚生初齐。一人失意解官去，席上众宾颜色低。车欲发未忍别，感慨握手立大堤。绿荷为杯树为盖，碧酒荡漾青琉璃。兹行蠲热向瓯越，只尺浙水分东西。或登云门探禹穴，或上雁岩闻天鸡。天台桃花千万树，中有睍睆黄莺啼。虽云窜谪异忧喜，眺望自可穷天梯。韩潮柳播夜郎白，吉士往往遭倾挤。蕉中之鹿塞翁马，此事何足含悲凄。但嗟灵物困污渎，无一出手相提携。不然宠辱实命致，毋乃天不哀群黎。渡江秋风未十日，织女值嫁牵牛妻。自甘沉匿守太拙，宁复乞巧陈瓜梨。嗟余遘患屡迁逐，亲见郿坞争燃脐。金多位重胡足恃，顷刻变化如云霓。君年五十发漆黑，壮气郁郁冲端倪。骅骝历块偶暂蹶，终展奋迅追风蹄。经过虎阜坐石壁，为我拂拭苔中题。
送沙天民之无锡兼简张彦祯
作者：杨基
朝代：明
体裁：五言律诗

风雨送君行，溪山伤我情。故园春种麦，高柳暮啼莺。乱世难知已，常谭愧老生。兹行见张翰，怀抱得深倾。
送王仲容之上海
作者：杨基
朝代：明
体裁：五言律诗

薄宦依东海，孤城隔戍烟。花疏寒食后，人远暮帆前。深巷编蒲履，斜岗种木绵。毋烦厌荒寂，微禄有畬田。
送谢雪坡防御出郭团练
作者：杨基
朝代：明
体裁：古风

朝催筑城夫，暮点团结兵。民民皆动摇，一日十数惊。所赖官长贤，抚劳得众情。防御出郊来，父老拜且迎。垂髫及戴白，罗列车下听。官家百万师，自足与寇争。汝自守汝乡，汝自保汝生。闲暇苟不虞，仓卒恐见倾。我当徼汝劳，薄尔赋税征。父老共感激，阗然动欢声。旌旗洎甲矛，五色稍鲜明。岂惟备抄掠，大敌固可婴。问君何能然，子弟卫父兄。平川雨初收，马嘶鼓厓厓。相送不同往，极目秋鹰横。
送路季琏问聘河东时东驾出师太原
作者：杨基
朝代：明
体裁：七言律诗

三晋封疆拱帝圻，两河山色照戎衣。青虹贯日随星出，赤鸟如云夹电飞。使者梅花春后折，王孙芳草梦中归。入朝若问东南事，积粟如山万马肥。
送陈资深归广
作者：杨基
朝代：明
体裁：古风

丈夫轻别离，投老欲入广。奈何干戈际，万里涉沆漭。兹城颇阜庶，有女供奉养。世乱得粗安，胡劳问乡党。君言苦无家，一夕魂九往。乡书昨日至，捧读屡泚颡。四丧寄浅土，未得掩诸圹。虽云弊庐在，谁复修祀享。感兹归意迫，无力犹勉强。齿发固已衰，尚足婴扰攘。敢忘乡土情，偷安恋兹壤。吾闻重感激，惜别复加赏。天寒霜露繁，摵摵枯叶响。水宿慎蛟螭，山行避魍魉。田园虽荒芜，果实罗栗橡。邻居喜均还，相邀具醅盎。酒薄不得醉，且复歌慨慷。人生还乡乐，无物堪比彷。喜极继以悲，欢戚同反掌。番思苏台月，照女夜绩纺。此时父子情，两地同惚恍。安得混车书，妻孥共罗幌。兹事竟难期，泪眼一凄怆。我家嘉陵江，踪迹久飘荡。亦欲问前途，逡巡觅西瀼。
途次感秋
作者：杨基
朝代：明
体裁：七言律诗

袅袅西风吹逝波，冥冥灏气逼星河。宣王石鼓青苔涩，武帝金盘白露多。八阵云开屯虎豹，三江潮落见鼋鼍。沅湘一带皆秋草，欲采芙蓉奈晚何。
遇史克敬询故园
作者：杨基
朝代：明

三年身不到姑苏，见说城边柳半枯。纵有萧萧几株在，也应啼杀城头乌。
遇史克敬询故园
作者：杨基
朝代：明
体裁：七言绝句

三年身不到姑苏，见说城边柳半枯。纵有萧萧几株在，也应啼杀树头乌。
避暑贻美人
作者：杨基
朝代：明
体裁：七言绝句

酥凝酪粉炼霞觞，衣染浮丝碧藕香。试下瑶阶看明月，玉肤消得几多凉。
邀方员外看花
作者：杨基
朝代：明

金昌亭西万株花，胭脂玉雪争纷拏。春风携酒看花去，骑马径到山人家。花深树密无径入，下马徘徊映花立。紫萼风微翠袖香，红丝露重乌巾湿。别来几负看花期，客里匆匆见一枝。白下桥边寒食后，广陵城外绿阴时。今年花最逢春早，准拟清樽对花倒。人意方邀酒伴来，花枝已向东风老。花虽渐老仍堪折，犹胜纷纷满蹊雪。且共芙蓉幕里人，坐看海棠枝上月。
邀方员外看花
作者：杨基
朝代：明
体裁：古风

金昌亭西万株花，胭脂玉雪争纷拿。春风携酒看花去，骑马径到山人家。花深树密无径入，下马徘徊映花立。紫萼风微翠袖香，红丝露重乌巾湿。别来几负看花期，客里匆匆见一枝。白下桥边寒食后，广陵城外绿阴时。今年花最逢春早，准拟清樽对花倒。人意方邀酒伴来，花枝已向东风老。花虽渐老仍堪折，犹胜纷纷满蹊雪。且共芙蓉幕里人，坐看海棠枝上月。
郑州道中
作者：杨基
朝代：明
体裁：古风

北风如刀吹面裂，弊裘无功尘絮折。星稀日出势尚严，满袖霜花厚如雪。马上沉吟苦忆家，江南十月剩春华。金钱晚菊低丛叶，绿萼盘梅小树花。
郡斋养疴呈醉樵内史二首
作者：杨基
朝代：明

江云倏忽暝还收，五月犹寒著弊裘。芳草斜阳看易晚，绿荷疏雨听如秋。池塘空阔蜻蜓喜，帘幕萧条燕子愁。不是无言成独坐，暂将心事静中求。小轩新沐喜神清，短帻单衣觉渐轻。松下琴书晴亦润，竹西窗户晚犹明。愁来对酒心先醉，病后看花意懒行。却忆故山深处立，绿萝千树叫流莺。
郡斋养疴呈醉樵内史二首·其一
作者：杨基
朝代：明
体裁：七言律诗

江云倏忽暝还收，五月犹寒著弊裘。芳草斜阳看易晚，绿荷疏雨听如秋。池塘空阔蜻蜓喜，帘幕萧条燕子愁。不是无言成独坐，暂将心事静中求。
郡斋养疴呈醉樵内史（二首）
作者：杨基
朝代：明
体裁：七言律诗

小轩新沐喜神清，短帻单衣觉渐轻。松下琴书晴亦润，竹西窗户晚犹明。愁来对酒心先醉，病后看花意懒行。却忆故山深处立，绿萝千树叫流莺。
郡斋养疴呈醉樵内史（二首）
作者：杨基
朝代：明

江云倏忽暝还收，五月犹寒著弊裘。芳草斜阳看易晚，绿荷疏雨听如秋。池塘空阔蜻蜓喜，帘幕萧条燕子愁。不是无言成独坐，暂将心事静中求。¤
金陵对雪用苏长公聚星堂禁体韵
作者：杨基
朝代：明
体裁：古风

黄云冻凝不成叶，十载江南无此雪。朱帘十二晓开齐，正值千山鸟飞绝。墙腰檐角危欲堕，竹顶松梢重将折。偏来舞殿斗轻盈，忽上金钗易消灭。谁家沉火吹笙坐，着处银瓶呵手掣。脂凝香靥罢晨妆，脸晕微涡散春缬。带雨欲拈仍作片，因风误触俄成屑。渔蓑向晚画难工，歌楼未晓光盈瞥。怪事休惊越犬吠，丰年每信吴侬说。欲和东坡白战诗，冰满霜毫砚如铁。
长江万里图
作者：杨基
朝代：明
体裁：诗

我家岷山更西住，正见岷江发源处。三巴春霁雪初消，百折千回向东去。江水东流万里长，人今漂泊尚他乡。烟波草色时牵恨，风雨猿声欲断肠。
长沙杂咏三首
作者：杨基
朝代：明

花深众禽寂，格格啼山鹧。桡响一灯来，人归碧湘夜。筠屿烟长碧，兰坡水自香。只宜行画里，忘却在潇湘。湘人爱楼居，斜枕湘江起。楼下倚阑人，簪花照春水。
长沙杂咏三首·其一
作者：杨基
朝代：明
体裁：五言绝句

花深众禽寂，格格啼山鹧。桡响一灯来，人归碧湘夜。
长沙杂咏三首·其二
作者：杨基
朝代：明
体裁：五言绝句

筠屿烟长碧，兰坡水自香。只宜行画里，忘却在潇湘。
长沙杂咏（三首）
作者：杨基
朝代：明
体裁：五言绝句

湘人爱楼居，斜枕湘江起。楼下倚阑人，簪花照春水。
长洲春
作者：杨基
朝代：明

縠波流暖云，花光艳绿薲。津头洗红女，蝴蝶上罗裙。罗裙秋水上，明珰摇白桨。飞下双鸳鸯，溘溘潮水响。
长洲春
作者：杨基
朝代：明
体裁：古风

縠波流暖云，花光艳绿蘋。津头洗红女，蝴蝶上罗裙。罗裙秋水上，明珰摇白桨。飞下双鸳鸯，溘溘潮水响。
闰七夕
作者：杨基
朝代：明
体裁：五言律诗

星桥方泣别，银渚喜重过。鹊整初回驾，鸾停暂掷梭。欢如前会少，情比去年多。可是勤耕织，恩容两度河。
闻官军南征解围有日喜而遂咏二首
作者：杨基
朝代：明

两河精骑向襄阳，全蜀材臣出凤翔。天下风云争会合，江东子弟谩抢攘。人皆厌乱思平世，谁不将归说故乡。我有先茔依古井，十年不奠一壶浆。官军闻说下扬州，梦里扶摇赋远游。天运未容人力胜，民心须顺物情求。遭逢丧乱生何补，见得升平死即休。沽取一壶花下酌，弟兄儿女笑相酬。
闻官军南征解围有日喜而遂咏二首·其一
作者：杨基
朝代：明
体裁：七言律诗

两河精骑向襄阳，全蜀材臣出凤翔。天下风云争会合，江东子弟谩抢攘。人皆厌乱思平世，谁不将归说故乡。我有先茔依古井，十年不奠一壶浆。
闻官军南征解围有日喜而遂咏（二首）
作者：杨基
朝代：明

两河精骑向襄阳，全蜀材臣出凤翔。天下风云争会合，江东子弟谩抢攘。人皆厌乱思平世，谁不将归说故乡。我有先茔依古井，十年不奠一壶浆。¤
闻官军南征解围有日喜而遂咏（二首）
作者：杨基
朝代：明
体裁：七言律诗

官军闻说下扬州，梦里扶摇赋远游。天运未容人力胜，民心须顺物情求。遭逢丧乱生何补，见得升平死即休。沽取一壶花下酌，弟兄儿女笑相酬。
闻蝉
作者：杨基
朝代：明
体裁：古风

眉庵四十未闻道，偶于世事无所好。寻常惟看东家竹，屈指十年今不到。微躯之外无长物，寒暑一裘兼一帽。妻孥屡叹升斗绝，不独无烟亦无灶。身轻自笑可驾鹤，眼明岂止堪窥豹。人情世故看烂熟，皎不如污恭胜傲。有瑕可指未为辱，无善足称方入妙。此意于今觉更深，静倚南风听蝉噪。
闻邻船吹笛
作者：杨基
朝代：明
体裁：古风

江空月寒江露白，何人船头夜吹笛？参差楚调转吴音，定是江南远行客。江南万里不归家，笛里分明说鬓华。已分折残堤上柳，莫教吹落陇头花。
闻雪坡将还吴门
作者：杨基
朝代：明
体裁：七言律诗

桑叶重重戴胜飞，行人多报故人归。鬓从别后星星出，花到春深树树稀。诗喜官闲能不废，身缘谋拙事多违。便须出郭相迎迓，遮莫南风雨满衣。
陈平
作者：杨基
朝代：明
体裁：古风

陈平素无行，终为汉相国。阴谋固可鄙，奇计凡六出。后来诸吕难，卒赖陆贾力。岂缘富且贵，临事意反诎。智者犹若斯，请为愚者说。
陌上桑
作者：杨基
朝代：明
体裁：乐府曲辞

青青陌上桑，叶叶带春雨。已有催丝人，咄咄桑下语。
隔帘听歌
作者：杨基
朝代：明
体裁：五言绝句

低处最多情，声迟拍转停。坐中肠亦断，况乃隔帘听。
雨
作者：杨基
朝代：明
体裁：五言律诗

雨急愁云黑，窗虚爱竹青。石泉流细细，山鸟去冥冥。醉里倾荷叶，饥来煮茯苓。不知刘道士，何用换鹅经。
雨中效韦体寄季迪止仲道衍仲温四首·其一
作者：杨基
朝代：明
体裁：古风

屡觌欢未终，乍违离绪绕。冥冥乡国阴，独坐空斋晓。鹊啼春树密，花落流莺少。不有郢中吟，何由写怀抱。
雨中效韦体寄季迪止仲道衍仲温四首·其三
作者：杨基
朝代：明
体裁：古风

久静厌纷俗，斋居自玄处。遥知久默暇，共此潇潇雨。屡惊芳节换，暂觉清音阻。欲扣竹间扉，棋声隔春渚。
雨中效韦体寄季迪止仲道衍仲温四首·其二
作者：杨基
朝代：明
体裁：古风

丛林翳重冈，迢递僧居独。凭轩一怅望，春雨蘼芜绿。泉香花落涧，窗暝松围屋。忆尔讽经馀，袈裟坐深竹。
雨中效韦体寄季迪止仲道衍仲温四首·其四
作者：杨基
朝代：明
体裁：古风

别君俄兼旬，芳景已云暮。南风吹新绿，欲暗庭前树。驺鸣孤驿晓，鸦散春城曙。眄此慰离忧，新知忽成故。
雨中效韦体寄道衍
作者：杨基
朝代：明

丛林翳重冈，迢递僧居独。凭轩一怅望，春雨蘼芜绿。泉香花落涧，窗暝松围屋。忆尔讽经余，袈裟坐深竹。
雨中期袁宰不至
作者：杨基
朝代：明
体裁：古风

晨兴罢巾栉，抚卷对秋渚。幽人期不至，值此潇潇雨。岂缘俗情牵，致此清兴阻。呼童扫庭芜，落叶深几许。更采石田芝，空斋迟君煮。
雨中独坐有怀荥阳道中用寄潜斋夜坐韵
作者：杨基
朝代：明
体裁：七言律诗

山色秋光澹绕斋，雨声虫响互悲哀。清尊怜我攻愁去，白发欺人送老来。江柳净无余叶在，渚莲迟有一花开。马蹄却忆成皋路，野烧西风满面埃。
雨中看花
作者：杨基
朝代：明
体裁：七言绝句

春风几日雨淹淹，莺惨花愁总不堪。惆怅隋堤千树柳，至今垂恨望江南。
雨中看花
作者：杨基
朝代：明
体裁：古风

青青杨柳深深竹，雨里绛桃开一簇。羞将瘦蹇逐金鞍，着屐看花仍不俗。花枝净洗胭脂面，老眼惊如梦中见。已拚春色过三分，何止东风吹一片。只恐天晴是暮春，半随流水半成尘。淡烟芳草长于路，作意能来有几人。
雪
作者：杨基
朝代：明
体裁：七言律诗

欹欹整整复皑皑，可是春冰细剪裁。到处江山皆玉立，谁家庭院不花开。几回旋绕还飞去，半饷悠扬却下来。独有梅边易消灭，也应和气近蓬莱。
雪中再登黄鹤楼
作者：杨基
朝代：明
体裁：古风

平生不愿万户侯，亦不愿识韩荆州。但愿武昌连日雪，日日醉登黄鹤楼。楼前绝景冠今古，况有缤纷雪花舞。玉树参差认汉阳，瀛洲浩荡迷鹦鹉。江头儿女走欲颠，谓我自是骑鹤仙。白云飞尽黄鹤去，此景不见三千年。我拍阑干为招手，世上神仙果何有？桃李非无顷刻花，江湖亦是逡巡酒。他日重来五百春，楼前花草一番新。相逢不识纯阳子，何用重寻回道人？
雪中柳
作者：杨基
朝代：明
体裁：五言律诗

春雪晚萧萧，随莺上柳条。渐将丝共结，终与絮俱飘。泪粉凝啼眼，珍珠压舞腰。东风自怜惜，留映赤栏桥。
雪中燕
作者：杨基
朝代：明
体裁：五言律诗

燕雪两差池，相兼拂绣帏。玉楼迷故垒，珠箔见乌衣。斜讶冲花落，轻疑掠絮飞。晓寒人未起，还认画梁归。
雪中登黄鹤楼
作者：杨基
朝代：明
体裁：古风

黄鹤楼前水平岸，春雪当空舞缭乱。东风知我欲登楼，助以琼瑶作奇观。昔人黄鹤去不回，我骑白凤横江来。遥看历历汉阳树，一色尽是梨花开。人间何处最奇绝？百尺阑干满江雪。气压滕王阁上云，兴高庾亮楼中月。瀛洲咫尺非难到，鹤背琪花落乌帽。载酒谁能问谪仙？题诗未必无崔颢。江上得此情无敌，顷刻银蟾荡瑶碧。更着仙人紫衣裘，卧听吕岩吹铁笛。
零陵
作者：杨基
朝代：明
体裁：五言律诗

古瓦笼山葛，荒碑仆石楠。江晴初涨雨，城午未销岚。瓮富鲭羞鹿，杯浑酒饷蚺。邦人尽麻枲，终岁不知蚕。
零陵
作者：杨基
朝代：明
体裁：五言律诗

地僻三苗近，江回二水兼。青林皆种蜡，赤谷半收盐。好武人轻斗，多祠俗尚占。晚来山雾湿，衣薄更须添。
零陵感春
作者：杨基
朝代：明
体裁：古风

舟行苦淫雨，雨晴身亦轻。畅如辞喧卑，振衣登高明。群芳沐春容，莹然眉目清。万绿阴薿薿，孤禽语嘤嘤。忆昨初戒途，飞雪沾我缨。桃李寂未华，一二春草生。漂泊复几时，花落已纵横。花落非足惜，念此岁序更。慷慨向秀笛，从容桓伊筝。旷达自不凡，悲愤何当平。嗟嗟高世士，亹亹勤修名。
雾中望新淦县
作者：杨基
朝代：明
体裁：古风

隔窗闻鸡声，咫尺望新淦。江寒白雾起，驿树连城暗。瀰瀰浦溆阔，晃晃日色淡。亦有渡江人，津头解孤缆。
青山白云图
作者：杨基
朝代：明
体裁：七言绝句

手种溪头十亩阴，鸟啼花落暮云深。夜来一尺兰苕雨，若个扁舟肯见寻。
题宋周曾秋塘图（有序）
作者：杨基
朝代：明

右宋周曾《秋塘图》一卷，前元皇姊大长公主所藏也。前有皇姊图书印记，后有集贤翰林诸词臣奉皇姊教旨所题，自大学士赵世延、王约而下凡十六人。时邓文原、袁伯长俱为直学士，李洄以翰林待制居京师，为监修国史，实至治三年也。元运方隆，皇姊雅尚文学，一时名公巨儒，以文章翰墨宠遇，当世其盛，盖可想见。元既革命，此卷遂出江左，吾友薛起宗得于其私沈祥氏。一日，携以见示，且征题诗。余虽不获援笔其间，而一十六人者犹及亲炙一二，袁、邓二老又皆先子之友，不可作矣。把玩再四，敬题于后。陂塘九月菰蒲老，菱叶无多荷叶少。无数飞来白鹭明，一群游去青凫小。寒云弄影忽成霞，雁带斜行下浅沙。晚色不随流水去，秋光都在拒霜华。当时内殿春风细，紫衣传教词臣醉。鲍谢文章沈宋才，诗成曲尽秋塘意。塘水秋来景渐疏，低烟斜日照平芜。鸳鸯去尽芙蓉死，空向人间看画图。
题宋周曾秋塘图（有序）·宋周曾《秋塘图》一卷，前元皇姊大长公主所藏也。前有皇姊图书印记，后有集贤翰林诸词臣奉皇姊教旨所题，自大学士赵世延、王约而下凡十六人。时邓文原、袁伯长俱为直学士，李洄以翰林待制居京师，为监修国史，实至治三年也。元运方隆，皇姊雅尚文学，一时名公巨儒，以文章翰墨宠遇，当世其盛，盖可想见。元既革命，此卷遂出江左，吾友薛起宗得于其私沈祥氏。一日，携以见示，且征题诗。余虽不获援笔其间，而一十六人者犹及亲炙一二，袁、邓二老又皆先子之友，不可作矣。把玩再四，敬题于后
作者：杨基
朝代：明
体裁：古风

陂塘九月菰蒲老，菱叶无多荷叶少。无数飞来白鹭明，一群游去青凫小。寒云弄影忽成霞，雁带斜行下浅沙。晚色不随流水去，秋光都在拒霜华。当时内殿春风细，紫衣传教词臣醉。鲍谢文章沈宋才，诗成曲尽秋塘意。塘水秋来景渐疏，低烟斜日照平芜。鸳鸯去尽芙蓉死，空向人间看画图。
题画
作者：杨基
朝代：明
体裁：五言绝句

泉争乱石穿，松激回飙响。山经读未终，猿啼孤月上。
食烧笋留题陈惟寅竹间
作者：杨基
朝代：明
体裁：古风

春雷一声万簪玉，参差乱迸莓苔绿。斩来扫叶当径烧，何异燃萁煮秋菽。登盘查牙玉版肥，焦尾碎剥苍龙皮。山人大嚼无以报，写作林间烧笋诗。
鲤鱼山阻风天甚寒雨皆成霰
作者：杨基
朝代：明
体裁：七言绝句

江南天气太无凭，草色烟光暖欲蒸。向晚鲤鱼风乍急，尽吹小雨作春冰。
四望谣
作者：杨士云
朝代：明
体裁：乐府曲辞

望蓬莱驾苍龙，枣如瓜献木公。望昆崙骖白虎，觞九霞进王母。
崇圣寺
作者：杨士云
朝代：明
体裁：七言律诗

岑楼无碍倚虚空，槛外平铺十九峰。霸业三分非汉鼎，佛都千载有唐钟。林端细雨浮山黛，天际微风变水容。冠盖于今能尽赋，扬雄偏得号词宗。
春事龙关作
作者：杨士云
朝代：明
体裁：七言律诗

春事今过二月中，登山载酒喜相同。三点两点社公雨，十番五番花信风。子规啼血欲半夜，胡蝶掠香时一丛。醉馀白石高歌调，日落水流西复东。
七夕吟寄夏四秀才
作者：杨士奇
朝代：明

迢迢天汉流，粲粲织女明。牵牛出其东，何不长合并。伊昔承嘉遇，欢言尽平生。宴乐未及终，回驾趣修程。斯须忽不见，安得伸中情。别长会日促，暌违岁复盈。终日秉机杼，七襄不能成。思欲展嬿婉，谁乐各㷀㷀。同心而离居，叹息涕泪零。
七夕送丁侃吴江教谕
作者：杨士奇
朝代：明

玉露下青冥，银河会两星。故人当远别，独棹发前汀。晓月沧州路，秋风泗上亭。芰荷香欲过，杨柳翠将零。小邑连吴郡，青山满洞庭。官居自有适，况乃坐谭经。
三十六湾
作者：杨士奇
朝代：明

湘阴县南江水斜，春来两岸无人家。深林日午鸟啼歇，开遍满山红白花。
上之回
作者：杨士奇
朝代：明

传警甘泉外，扬銮载道周。回中戒巡省，云动赴遐陬。春色承雕辇，山光影翠旒。吾皇亿万岁，岁岁总来游。
上清袁止安寄诗余以写竹奉酬并步来韵
作者：杨士奇
朝代：明

京华一别岁频更，长忆同年老弟兄。轩冕无心暂同俗，山林有道竟违荣。石田过雨琼芝润，金箓开函玉女清。貌得昆丘青凤羽，因风遥答故交情。
与鹓稷别
作者：杨士奇
朝代：明

落日萧萧江上寒，临江对酒不成欢。君臣义重惭违久，父子情深欲别难。春水白鸥閒泛泛，烟皋芳草绿漫漫。客程渐与乡关远，回首天南何处看。
东川迎养图诗十章
作者：杨士奇
朝代：明

东川之漘，栾栾柏松。君子于行，其乐融融。栾栾柏松，东川之漘。君子于行，其从彬彬。首之皤皤，仪之䄡䄡。君子有父，聿来自南。峨峨翟冠，兰充其祎。君子有母，自南偕来。君子拜稽，言笑嘻嘻。父母圣仁，不我遐遗。维父与母，眉寿而康。维兄与弟，左右扶将。行其野矣，有桑有麻。入其邑矣，有弦有歌。奕奕高堂，式燕以嬉。匪直孝恭，其施孔宜。凡厥庶民，各有所生。孰时观之，弗感而兴。懿是孝德，有肇有循。肆庸作歌，以告厥民。
东川迎养图诗十章
作者：杨士奇
朝代：明
体裁：四言诗

东川之漘，栾栾柏松。君子于行，其乐融融。（一章）栾栾柏松，东川之漘。君子于行，其从彬彬。（二章）首之皤皤，仪之䄡䄡。君子有父，聿来自南。（三章）峨峨翟冠，兰充其祎。君子有母，自南偕来。（四章）君子拜稽，言笑嘻嘻。父母圣仁，不我遐遗。（五章）维父与母，眉寿而康。维兄与弟，左右扶将。（六章）行其野矣，有桑有麻。入其邑矣，有弦有歌。（七章）奕奕高堂，式燕以嬉。匪直孝恭，其施孔宜。（八章）凡厥庶民，各有所生。孰时观之，弗感而兴。（九章）懿是孝德，有肇有循。肆庸作歌，以告厥民。（十章）
东郭草堂宴集
作者：杨士奇
朝代：明

帝城南畔寻韦曲，浩荡风光三月中。衢路尘埃过雨净，林园花树竞春红。主人置酒兴非浅，众客题诗欢不穷。一杯一曲日西下，莫待银蟾生海东。
中秋夕过澹斋戏柬
作者：杨士奇
朝代：明

秋霄爱月华，徐步过东家。主人喜客至，汲井瀹春茶。青帘在邻馆，无钱不可赊。何似陶彭泽，重阳把菊花。
临川吴氏慈节堂
作者：杨士奇
朝代：明

结发被衿帨，来为君子嫔。行年始三八，空遗未亡身。玉台寂寞掩明镜，罗帷惨澹栖暗尘。膝下两男儿，提携心独苦。寒窗雪夜课诗书，虚牖霜晨把机杼。临阶双桂同本根，春风并秀凌青云。煌煌珠翟明鹤发，寿酒日进慈颜醺。嫁时白玉镜，团团光皎洁。百年高堂乐未央，长看清辉似明月。
临川谢氏双节堂
作者：杨士奇
朝代：明

独抱孤儿在，空帷泣夜深。谁家姑与妇，相继柏舟吟。谢氏悬双璧，团团似月圆。光辉百年后，长为照临川。
临川谢氏双节堂·其一
作者：杨士奇
朝代：明

独抱孤儿在，空帷泣夜深。谁家姑与妇，相继柏舟吟。
临川谢氏双节堂·其二
作者：杨士奇
朝代：明

谢氏悬双璧，团团似月圆。光辉百年后，长为照临川。
丹徒何彦澄皆春堂
作者：杨士奇
朝代：明

百亩药畦春浩荡，济人浑是太和心。泉香橘畔苏眈井，花满云边董奉林。灵剂不须酬白璧，丹砂自可致黄金。南徐城下沧江水，会比何家阴德深。
为行俭题五杏图赠院判蒋主善
作者：杨士奇
朝代：明

昔时庐山仙杏花，千树万树如丹砂。照岩炫谷总春色，功成仙驾登紫霞。淮南蒋氏今董奉，父子声名万金重。圣朝国医非一手，蒋氏奇能比星凤。凤池舍人写此图，贤贵固与凡民殊。玉堂学士经济具，何啻报功论五株。
为钟舍人题孟端竹
作者：杨士奇
朝代：明

近年画竹擅名誉，九龙山人谁比肩。歘忽乘云去无迹，但有遗墨人间传。中书彩笺盈尺许，写赠平生凤池侣。彷佛潇湘月下船，掀篷卧看青鸾舞。翠帘不捲珊瑚钩，虚亭六月风飕飕。山人或者念畴昔，云端应下苍精虬。
乐善老友辞官南归题梅奉赠
作者：杨士奇
朝代：明

解印南归江上家，文明门外发轻车。到时渐及新年节，閒玩园林雪后花。离乡三十四回春，遥忆梅花岁岁新。君到乡园若相忆，折花还寄北京人。
乐善老友辞官南归题梅奉赠·其一
作者：杨士奇
朝代：明

解印南归江上家，文明门外发轻车。到时渐及新年节，閒玩园林雪后花。
乐善老友辞官南归题梅奉赠·其二
作者：杨士奇
朝代：明

离乡三十四回春，遥忆梅花岁岁新。君到乡园若相忆，折花还寄北京人。
乐平屈氏母挽诗
作者：杨士奇
朝代：明

夙有闺闱德，兼闻母道贤。教孙成令器，享禄及高年。谖草凋堂砌，松枝蔼墓阡。文章堪不朽，表石见新镌。
九华山
作者：杨士奇
朝代：明

昔年李太白，吟咏秋浦清。一览九峰秀，被之九华名。夫容发菡萏，宛然天削成。苍翠五千仞，日照云锦明。上与泬寥通，下绝世俗情。岂无冥栖者，鍊药希长生。吾将往从之，何由谢尘缨。
九日发桃源遇便风
作者：杨士奇
朝代：明

出门已六日，嘉节逢重九。旭日明秋空，川原净氛垢。寥寥数家村，茅檐荫榆柳。绿醑堪旋沽，黄花何处有。张帆乘便风，舟行疾于走。前岸渺弥望，瞬息属回首。桃源下百里，不待晨炊后。北京缅迢递，王程畏迟久。举觞问河神，明晨还送否。
九日度喜峰口次杨太常韵二首
作者：杨士奇
朝代：明

马首连朝东复东，穿云蹑石与君同。须知第一人间险，未数鱼凫蜀道中。飞涧悬崖百折东，跻攀无处不相同。他年九日萸觞畔，能忘今晨此路中。
九日度喜峰口次杨太常韵二首·其一
作者：杨士奇
朝代：明

马首连朝东复东，穿云蹑石与君同。须知第一人间险，未数鱼凫蜀道中。
九日度喜峰口次杨太常韵二首·其二
作者：杨士奇
朝代：明

飞涧悬崖百折东，跻攀无处不相同。他年九日萸觞畔，能忘今晨此路中。
九日怀黄学士
作者：杨士奇
朝代：明

年年赐宴捧萸觞，同沐皇恩近御床。今日江南望江北，不知何处醉重阳。去时相约看黄花，花满园林未到家。惆怅别来无一字，西风极目雁行斜。
九日怀黄学士·其一
作者：杨士奇
朝代：明

年年赐宴捧萸觞，同沐皇恩近御床。今日江南望江北，不知何处醉重阳。
九日怀黄学士·其二
作者：杨士奇
朝代：明

去时相约看黄花，花满园林未到家。惆怅别来无一字，西风极目雁行斜。
九日过宿迁县
作者：杨士奇
朝代：明

挂席迢遥晚未休，行程逦迤望邳州。数家农舍通篱落，几处渔舟聚洑流。回首乡园天渺渺，惊心时序水悠悠。紫萸黄菊非无意，沙鸟汀云漫自愁。
九日陈士良宅玩菊次韵王洁斋菊有醉杨妃紫霞杯二种
作者：杨士奇
朝代：明

五日金门下直归，小园来看菊花枝。千葩万卉须臾尽，独此相娱岁晚时。腻白轻红数十枝，半酣秋色倚东篱。谁知彭泽归来处，更似昭阳宴罢时。红白丛丛相映开，一丛别捧紫霞杯。满含玉露香胜酒，九日无烦太守来。
九日陈士良宅玩菊次韵王洁斋菊有醉杨妃紫霞杯二种·其一
作者：杨士奇
朝代：明

五日金门下直归，小园来看菊花枝。千葩万卉须臾尽，独此相娱岁晚时。
九日陈士良宅玩菊次韵王洁斋菊有醉杨妃紫霞杯二种·其三
作者：杨士奇
朝代：明

红白丛丛相映开，一丛别捧紫霞杯。满含玉露香胜酒，九日无烦太守来。
九日陈士良宅玩菊次韵王洁斋菊有醉杨妃紫霞杯二种·其二
作者：杨士奇
朝代：明

腻白轻红数十枝，半酣秋色倚东篱。谁知彭泽归来处，更似昭阳宴罢时。
习礼惠菊以诗谢之并邀同赏
作者：杨士奇
朝代：明

萧散高情绝世稀，秋清分送菊花枝。清香正色明窗下，自与幽人晚岁宜。一旦秋芳粲满家，黄金耀日十三葩。何妨拂袂来同看，门外青帘酒可赊。
习礼惠菊以诗谢之并邀同赏·其一
作者：杨士奇
朝代：明

萧散高情绝世稀，秋清分送菊花枝。清香正色明窗下，自与幽人晚岁宜。
习礼惠菊以诗谢之并邀同赏·其二
作者：杨士奇
朝代：明

一旦秋芳粲满家，黄金耀日十三葩。何妨拂袂来同看，门外青帘酒可赊。
习礼见和用韵奉酬并简宗琏
作者：杨士奇
朝代：明

爱君濯濯儒林秀，每日趋朝得共行。邻舍不嫌来往数，暂时相送复相迎。试问秋曹张主事，公庭几日未曾行。寻常饱饭焚香坐，客至何因简送迎。
习礼见和用韵奉酬并简宗琏
作者：杨士奇
朝代：明

玉署词华照紫泥，逢人不慱铸金蹄。绿杨庭馆閒风月，朝退从容每自题。绿阴池沼擅风流，长系青骡当紫骝。自爱官曹清似水，不妨书舍小于舟。不解高阳醉似泥，一壶时共荐豚蹄。半酣藻思如泉涌，锦轴华笺取次题。雅操俱当第一流，逸材千里见骅骝。閒来同坐北窗下，如在清风李郭舟。
习礼见和用韵奉酬并简宗琏·其一
作者：杨士奇
朝代：明

爱君濯濯儒林秀，每日趋朝得共行。邻舍不嫌来往数，暂时相送复相迎。
习礼见和用韵奉酬并简宗琏·其一
作者：杨士奇
朝代：明

玉署词华照紫泥，逢人不慱铸金蹄。绿杨庭馆閒风月，朝退从容每自题。
习礼见和用韵奉酬并简宗琏·其三
作者：杨士奇
朝代：明

不解高阳醉似泥，一壶时共荐豚蹄。半酣藻思如泉涌，锦轴华笺取次题。
习礼见和用韵奉酬并简宗琏·其二
作者：杨士奇
朝代：明

绿阴池沼擅风流，长系青骡当紫骝。自爱官曹清似水，不妨书舍小于舟。
习礼见和用韵奉酬并简宗琏·其二
作者：杨士奇
朝代：明

试问秋曹张主事，公庭几日未曾行。寻常饱饭焚香坐，客至何因简送迎。
习礼见和用韵奉酬并简宗琏·其四
作者：杨士奇
朝代：明

雅操俱当第一流，逸材千里见骅骝。閒来同坐北窗下，如在清风李郭舟。
书周益公所题汤氏别业
作者：杨士奇
朝代：明

不将出处间心期，邻里无时款竹扉。传世文章高世节，汤家千岁有光辉。
书张御史和唐诗后
作者：杨士奇
朝代：明

骊珠光彩玩堪怜，白玉蓝田生煖烟。粲粲芙蓉出秋水，跄跄金石奏宫悬。从容柏府霜台暇，吟咏开元大历前。壮志盛年期努力，方将洗耳伯牙弦。
书解大绅作其兄墓铭哀诗后
作者：杨士奇
朝代：明

少年兄弟同金榜，一日声名四海闻。更赐同归侍亲老，全家稽首戴天恩。红芳庭馆紫垣阴，对酒论文夜向深。三十馀年如昨日，埋铭一诵一伤心。新诗字字皆愁痛，不待劳心苦思成。扬子江波深不极，未知难弟忆兄情。
书解大绅作其兄墓铭哀诗后·其三
作者：杨士奇
朝代：明

新诗字字皆愁痛，不待劳心苦思成。扬子江波深不极，未知难弟忆兄情。
书解大绅作其兄墓铭哀诗后·其二
作者：杨士奇
朝代：明

红芳庭馆紫垣阴，对酒论文夜向深。三十馀年如昨日，埋铭一诵一伤心。
书驿舟
作者：杨士奇
朝代：明

二十六年曾过此，萧萧芦苇带荒村。如今重过头成雪，渺渺桑麻雨露繁。风激黄河白浪生，画船南下日西明。怡人一片萧閒趣，两两水禽相对鸣。
书驿舟·其一
作者：杨士奇
朝代：明

二十六年曾过此，萧萧芦苇带荒村。如今重过头成雪，渺渺桑麻雨露繁。
书驿舟·其二
作者：杨士奇
朝代：明

风激黄河白浪生，画船南下日西明。怡人一片萧閒趣，两两水禽相对鸣。
五月八日史馆困睡梦侍献陵顾问虏事觉而感赋
作者：杨士奇
朝代：明

至德仁心在万方，一思往事一情伤。自从龙驾归仙后，云净天高望渺茫。
五月八日史馆困睡梦侍献陵顾问边事觉而感赋
作者：杨士奇
朝代：明

阴山瀚海已澄清，犹似当年轸圣情。万事伤心同梦过，白头清泪不胜零。
五月六日早静海迤北大雨聊可苏旱
作者：杨士奇
朝代：明

仰视月离毕，滂沱不待晨。人心异昨日，物态总回春。尚忆郊原遍，深思天地仁。来牟已无及，回首一沾巾。
五月四日暮雨感怀
作者：杨士奇
朝代：明

翠微清旦逐攀缘，携手翩翩记昔年。岩际穿花经宛转，阁中御酒坐留连。悠悠逝日随流水，杳杳高情各远天。俱在兹晨兴暮雨，东门归处不悽然。
五马朝回图为赣守题
作者：杨士奇
朝代：明

翠玉楼前春欲遍，涌金门外水长清。使君为政清如水，五马归来十县迎。正月朝天三月回，连翩飞骑蹴浮埃。驷车不独诸侯贵，远道骅骝总逸才。
五马朝回图为赣守题·其一
作者：杨士奇
朝代：明

翠玉楼前春欲遍，涌金门外水长清。使君为政清如水，五马归来十县迎。
五马朝回图为赣守题·其二
作者：杨士奇
朝代：明

正月朝天三月回，连翩飞骑蹴浮埃。驷车不独诸侯贵，远道骅骝总逸才。
仁安堂诗为任敬立赋八章
作者：杨士奇
朝代：明
体裁：四言诗

奕奕高堂，丽于城隅。有植其�，有列其书。（一章）高堂奕奕，既闲且殖。展矣君子，秉心之德。（二章）其心伊何，相人予均。其德伊何，侯利安于民。（三章）民之颠沛，维予之殆。民之憯憯，维予之瘁。（四章）民之瘁矣，予胡宁居。言遄赴之，弗步而趋。（五章）民乃定矣，予心则夷。维予心之夷，曷报曷施。（六章）帝怀康靖，弗懈夙夜。孰遏其升，不显在下。（七章）南有松柏，以柱以楹。聿观尔升，诞惠厥宁。（八章）
从军行六章
作者：杨士奇
朝代：明

少小从六军，英声振三边。拓疆有勋业，貂蝉二十年。遭遇亨嘉辰，万里净烽烟。顾视双宝刀，精光犹彻天。宝刀白昼鸣，旄头出西陲。平明有诏书，遴选行率师。甲士百万馀，桓桓各如貔。慷慨出门去，妻子安足辞。出门意气都，上马跨雕鞍。旌旗亘千里，戈矛霜雪寒。来苏望苦深，遄驱敢辞难。经过令严肃，鸡狗亦得安。令严岂不惜，军动良苦辛。冰行屡及暮，露坐恒达晨。所倚主将明，抚养义且仁。恩威两无遗，谁不思奋身。奋身一何勇，压敌三重围。师行倚大义，奇谋定足希。所向势莫当，降者日以归。杀之昧天道，纵之表皇威。皇威既清肃，奏凯发回军。明旦谒金门，饮至劳殊勋。赏赉过百千，麾下歘见分。拜稽谢万乘，归钓清江濆。
从军行六章·其一
作者：杨士奇
朝代：明

少小从六军，英声振三边。拓疆有勋业，貂蝉二十年。遭遇亨嘉辰，万里净烽烟。顾视双宝刀，精光犹彻天。
从军行六章·其三
作者：杨士奇
朝代：明

出门意气都，上马跨雕鞍。旌旗亘千里，戈矛霜雪寒。来苏望苦深，遄驱敢辞难。经过令严肃，鸡狗亦得安。
从军行六章·其二
作者：杨士奇
朝代：明

宝刀白昼鸣，旄头出西陲。平明有诏书，遴选行率师。甲士百万馀，桓桓各如貔。慷慨出门去，妻子安足辞。
从军行六章·其五
作者：杨士奇
朝代：明

奋身一何勇，压敌三重围。师行倚大义，奇谋定足希。所向势莫当，降者日以归。杀之昧天道，纵之表皇威。
从军行六章·其六
作者：杨士奇
朝代：明

皇威既清肃，奏凯发回军。明旦谒金门，饮至劳殊勋。赏赉过百千，麾下歘见分。拜稽谢万乘，归钓清江濆。
从军行六章·其四
作者：杨士奇
朝代：明

令严岂不惜，军动良苦辛。冰行屡及暮，露坐恒达晨。所倚主将明，抚养义且仁。恩威两无遗，谁不思奋身。
从子鹓以其兄相之丧及妻子归故乡因示三绝句
作者：杨士奇
朝代：明

六载天涯一度来，匆匆临别复徘徊。汝身长大吾衰病，相见从今更几回。庭树森森照眼明，一枝如玉竟先倾。伤心我已肠千断，何况衰年父母情。怜尔驱驰重急难，荒原风雨鹡鸰寒。孤儿寡妇堪愁绝，好与殷勤别意看。
从子鹓以其兄相之丧及妻子归故乡因示三绝句·其一
作者：杨士奇
朝代：明
体裁：七言绝句

六载天涯一度来，匆匆临别复徘徊。汝身长大吾衰病，相见从今更几回。
从子鹓以其兄相之丧及妻子归故乡因示三绝句·其三
作者：杨士奇
朝代：明

怜尔驱驰重急难，荒原风雨鹡鸰寒。孤儿寡妇堪愁绝，好与殷勤别意看。
从子鹓以其兄相之丧及妻子归故乡因示三绝句·其二
作者：杨士奇
朝代：明

庭树森森照眼明，一枝如玉竟先倾。伤心我已肠千断，何况衰年父母情。
从度居庸高峰
作者：杨士奇
朝代：明

玉辇巡边徼，师还此伐鼗。紫云随警跸，红日动旌旄。地险关城壮，天清眺望高。非才叨侍从，无补只徒劳。
从游西苑
作者：杨士奇
朝代：明

宫城西畔接蓬莱，金饰飞楼玉饰台。辇路前瞻双凤引，銮舆中驾六龙来。时康道泰韶音奏，雪净天清瑞景开。何幸群臣皆侍从，山呼捧献万年杯。太液丹霞漾绿波，荣光五采贯银河。牙樯锦缆移黄伞，凤羽龙旓拂翠荷。武士威随严卤簿，儒臣歌颂续卷阿。天王万岁天同寿，岁岁升平乐事多。壶洲阆苑五云迷，紫殿彤楼众岫低。日射飞甍金署榜，虹连閤道玉为梯。流觞宛转清波送，赐扇煇煌御墨题。欲报宠恩何以祝，皇图帝寿与天齐。
从游西苑
作者：杨士奇
朝代：明

广寒宫殿属天家，晓从宸游驻翠华。琼液总颁仙掌露，金支皆插御筵花。棹穿萍藻波间雪，旗飐芙蓉水上霞。身世真超人境外，玉盘亲捧枣如瓜。
从游西苑·其一
作者：杨士奇
朝代：明

宫城西畔接蓬莱，金饰飞楼玉饰台。辇路前瞻双凤引，銮舆中驾六龙来。时康道泰韶音奏，雪净天清瑞景开。何幸群臣皆侍从，山呼捧献万年杯。
从游西苑·其三
作者：杨士奇
朝代：明

壶洲阆苑五云迷，紫殿彤楼众岫低。日射飞甍金署榜，虹连閤道玉为梯。流觞宛转清波送，赐扇煇煌御墨题。欲报宠恩何以祝，皇图帝寿与天齐。
从游西苑·其二
作者：杨士奇
朝代：明

太液丹霞漾绿波，荣光五采贯银河。牙樯锦缆移黄伞，凤羽龙旓拂翠荷。武士威随严卤簿，儒臣歌颂续卷阿。天王万岁天同寿，岁岁升平乐事多。
从狩密云早发次韵幼孜
作者：杨士奇
朝代：明

鸡鸣沧海浴朝暾，起换征裘倒别尊。上马好音喧鼓吹，逼人清气满乾坤。旌旗云拥中军幄，剑戟霜明列校屯。载笔从容侍田猎，暮年有幸共承恩。
从狩武冈和胡学士韵二首
作者：杨士奇
朝代：明

丹崖翠岭接岧峣，万骑交驰不惮遥。前队綵旄穿碧树，中军黄幄丽晴霄。云藏网罟参差出，草合冈原逦迤烧。农事已閒脩武事，共怀词赋从銮镳。雪消辇路不生尘，和气冲融已发春。玉露应期呈上瑞，金吾传敕赐群臣。鸿图万岁归神武，盛事三驱睹至仁。冠剑股肱咸扈从，丹青预想画麒麟。
从狩武冈和胡学士韵二首·其一
作者：杨士奇
朝代：明

丹崖翠岭接岧峣，万骑交驰不惮遥。前队綵旄穿碧树，中军黄幄丽晴霄。云藏网罟参差出，草合冈原逦迤烧。农事已閒脩武事，共怀词赋从銮镳。
从狩武冈和胡学士韵二首·其二
作者：杨士奇
朝代：明

雪消辇路不生尘，和气冲融已发春。玉露应期呈上瑞，金吾传敕赐群臣。鸿图万岁归神武，盛事三驱睹至仁。冠剑股肱咸扈从，丹青预想画麒麟。
从狩阳山和胡学士韵
作者：杨士奇
朝代：明

王师晨猎大江东，文武千官扈从同。万乘旌旗随玉辇，九霄鸿鹄避彤弓。青山半掩浮岚白，碧涧深流落叶红。甘露满林歌瑞应，知君能赋擅才雄。
代德遵送严士正赴江阴训导
作者：杨士奇
朝代：明

之官辞玉阙，送别傍金台。暂驻城阴骑，同倾柳下杯。念离俱缱绻，欲发更徘徊。远树青如荠，春波绿胜苔。路驰兼水陆，舟汎历沿洄。之子儒家秀，前贤世德培。羽仪明鸑鷟，器质抱琼瑰。圣代蜚腾早，亨衢特达开。三吴推道院，百里富英才。习礼延陵邑，谈诗匡鼎来。道存人自化，意澹俗无猜。此去应相忆，题书寄雁回。
代筇答
作者：杨士奇
朝代：明

正直余何有，道义卿所持。但自保坚固，无论险与夷。
以绢问张子俊求画
作者：杨士奇
朝代：明

梦忆衡庐紫翠重，结巢须倚玉芙蓉。天恩未便教投绂，一幅鹅溪更恼公。
任丘道中
作者：杨士奇
朝代：明

霜柳未全稀，风沙不住飞。居人过驿尽，猎火隔河微。客路冲寒景，天恩恋禁闱。金台行渐远，回首思依依。
任善得教谕于蜀辞行诗以勖之
作者：杨士奇
朝代：明

典教除巴县，之官出帝畿。也知轻道路，所乐近庭闱。河岸杨花满，帆樯燕子飞。相期传授暇，自省莫令稀。
会稽章友让半村居
作者：杨士奇
朝代：明

半山亭子江南畔，又说幽居擅半村。十里松阴隔城郭，几家茅屋接田园。朝闻鸿雁琴中落，秋对芙蓉镜里繁。投老他年定相觅，欲寻禹穴访云门。
伯阳新辟斗室有诗见示用韵奉和
作者：杨士奇
朝代：明

新来居斗室，还自惜分阴。尽日唯探易，閒时不罢琴。檐昏钟响度，窗皎月华侵。及此宜无事，犹含白雪吟。閒居植兰芷，绕屋似沅江。香露浮侵席，光风动满窗。调琴元少并，摛赋更无双。来此皆心醉，何须倒玉缸。
伯阳新辟斗室有诗见示用韵奉和·其一
作者：杨士奇
朝代：明

新来居斗室，还自惜分阴。尽日唯探易，閒时不罢琴。檐昏钟响度，窗皎月华侵。及此宜无事，犹含白雪吟。
伯阳新辟斗室有诗见示用韵奉和·其二
作者：杨士奇
朝代：明

閒居植兰芷，绕屋似沅江。香露浮侵席，光风动满窗。调琴元少并，摛赋更无双。来此皆心醉，何须倒玉缸。
侍从海子飞放应制
作者：杨士奇
朝代：明

碧山翠海帝王州，凤盖霓旌护冕旒。何幸升平无事日，衣冠祗从六龙游。帝德含弘在至仁，乾坤万物总皆春。天池浩浩嬉鱼鸟，御苑跄跄集凤麟。灵沼融融冬不冰，如云凫雁与鹍鹏。吾皇盛德惟蕃育，不重鹰雕搏击能。罝网临郊一面张，凌云排雾任飞翔。古今田猎三驱乐，惟有殷汤与圣皇。玉座金舆俯绿漪，水光林影漾龙旂。岂如汉武横汾乐，正似周文在沼时。
侍从海子飞放应制·其一
作者：杨士奇
朝代：明

碧山翠海帝王州，凤盖霓旌护冕旒。何幸升平无事日，衣冠祗从六龙游。
侍从海子飞放应制·其三
作者：杨士奇
朝代：明

灵沼融融冬不冰，如云凫雁与鹍鹏。吾皇盛德惟蕃育，不重鹰雕搏击能。
侍从海子飞放应制·其二
作者：杨士奇
朝代：明

帝德含弘在至仁，乾坤万物总皆春。天池浩浩嬉鱼鸟，御苑跄跄集凤麟。
侍从海子飞放应制·其五
作者：杨士奇
朝代：明

玉座金舆俯绿漪，水光林影漾龙旂。岂如汉武横汾乐，正似周文在沼时。
侍从海子飞放应制·其四
作者：杨士奇
朝代：明

罝网临郊一面张，凌云排雾任飞翔。古今田猎三驱乐，惟有殷汤与圣皇。
侍游西苑应制
作者：杨士奇
朝代：明

万岁山连紫禁西，承恩吉日许攀跻。云霞光动龙蛇刻，遍看苍厓翠琰题。琪树阴阴翠不分，瑶阶步步入青云。泥金壁涌沉檀气，先到延和殿里闻。金露玉虹相并立，方壶萧散对瀛洲。欲存峻宇千春鉴，长奉鸾舆万岁游。太液波晴属豫游，凫鹥鸂䳵近龙舟。御前应制惭无补，但咏卷阿荅棹讴。一片帘泉泻不休，别看喷玉出金虬。须教流下天津去，散作恩波润九州。九曲流泉碧玉清，红莲逦迤送金觥。洛中胜事循周典，共侍宸游宴镐京。频奉纶音近御床，圣情无已念先皇。从臣总是先朝旧，叠赐金壶白玉浆。颁来文扇出天恩，上有天章训饬频。侍罢御筵重拜赐，尚书前面独千缗。御厩飞黄敕送归，禁中不敢醉驱驰。恩深难忘㳙涘报，愿诵豳风七月诗。
侍游西苑应制·其一
作者：杨士奇
朝代：明

万岁山连紫禁西，承恩吉日许攀跻。云霞光动龙蛇刻，遍看苍厓翠琰题。
侍游西苑应制·其七
作者：杨士奇
朝代：明

频奉纶音近御床，圣情无已念先皇。从臣总是先朝旧，叠赐金壶白玉浆。
侍游西苑应制·其三
作者：杨士奇
朝代：明

金露玉虹相并立，方壶萧散对瀛洲。欲存峻宇千春鉴，长奉鸾舆万岁游。
侍游西苑应制·其九
作者：杨士奇
朝代：明

御厩飞黄敕送归，禁中不敢醉驱驰。恩深难忘㳙涘报，愿诵豳风七月诗。
侍游西苑应制·其九
作者：杨士奇
朝代：明
体裁：七言绝句

御厩飞黄敕送归，禁中不敢醉驱驰。恩深难忘涓涘报，愿诵豳风七月诗。
侍游西苑应制·其二
作者：杨士奇
朝代：明

琪树阴阴翠不分，瑶阶步步入青云。泥金壁涌沉檀气，先到延和殿里闻。
侍游西苑应制·其五
作者：杨士奇
朝代：明

一片帘泉泻不休，别看喷玉出金虬。须教流下天津去，散作恩波润九州。
侍游西苑应制·其八
作者：杨士奇
朝代：明

颁来文扇出天恩，上有天章训饬频。侍罢御筵重拜赐，尚书前面独千缗。
侍游西苑应制·其六
作者：杨士奇
朝代：明

九曲流泉碧玉清，红莲逦迤送金觥。洛中胜事循周典，共侍宸游宴镐京。
侍游西苑应制·其四
作者：杨士奇
朝代：明

太液波晴属豫游，凫鹥鸂䳵近龙舟。御前应制惭无补，但咏卷阿荅棹讴。
便面小景
作者：杨士奇
朝代：明

青青溪畔山，湛湛溪中渌。窈窕亭上人，听歌采莲曲。
候司直不至晚发济宁
作者：杨士奇
朝代：明

云边无处望归骖，一片离情逐暮帆。犹待联翩载黄鹄，同吹箫管过淮南。
元夕观灯诗
作者：杨士奇
朝代：明

春到人间夜不寒，银灯金烛映华阑。太平处处清光好，第一蓬莱顶上看。九衢敕放金吾禁，夹道连延宝炬红。仰听仙韶天上奏，君王正在广寒宫。鸾应琼笙凤应歌，光涵太液贯银河。吾皇岁岁升平乐，今岁升平乐更多。冰泮龙池春似海，玉凫金雁绕红莲。人生何幸雍熙世，共乐光明不夜天。彩霞摇漾宝书浓，八极飞仙总会同。鳌载蓬壶来海上，天移星斗下云中。佛国摩尼三万斛，随春先到凤凰城。红楼紫殿光辉满，还照山河大地明。花拥鳌峰锦簇棚，蟾光须让九华灯。君王宴坐芙蓉殿，万岁欢声涌颂声。百万红蕖一夜开，煇煌元圃彻蓬莱。岂如圣主光明德，洞达乾坤照九垓。千岁仙桃进御筵，华缸春蔼御楼前。圣皇一念同民乐，九域欢谣彻九天。大明一统御乾坤，雨露生成总帝恩。宣德年年调玉烛，华夷长戴圣皇尊。
元夕观灯诗·其一
作者：杨士奇
朝代：明

春到人间夜不寒，银灯金烛映华阑。太平处处清光好，第一蓬莱顶上看。
元夕观灯诗·其七
作者：杨士奇
朝代：明

花拥鳌峰锦簇棚，蟾光须让九华灯。君王宴坐芙蓉殿，万岁欢声涌颂声。
元夕观灯诗·其三
作者：杨士奇
朝代：明

鸾应琼笙凤应歌，光涵太液贯银河。吾皇岁岁升平乐，今岁升平乐更多。
元夕观灯诗·其九
作者：杨士奇
朝代：明

千岁仙桃进御筵，华缸春蔼御楼前。圣皇一念同民乐，九域欢谣彻九天。
元夕观灯诗·其二
作者：杨士奇
朝代：明

九衢敕放金吾禁，夹道连延宝炬红。仰听仙韶天上奏，君王正在广寒宫。
元夕观灯诗·其五
作者：杨士奇
朝代：明

彩霞摇漾宝书浓，八极飞仙总会同。鳌载蓬壶来海上，天移星斗下云中。
元夕观灯诗·其八
作者：杨士奇
朝代：明

百万红蕖一夜开，煇煌元圃彻蓬莱。岂如圣主光明德，洞达乾坤照九垓。
元夕观灯诗·其六
作者：杨士奇
朝代：明

佛国摩尼三万斛，随春先到凤凰城。红楼紫殿光辉满，还照山河大地明。
元夕观灯诗·其十
作者：杨士奇
朝代：明

大明一统御乾坤，雨露生成总帝恩。宣德年年调玉烛，华夷长戴圣皇尊。
元夕观灯诗·其四
作者：杨士奇
朝代：明

冰泮龙池春似海，玉凫金雁绕红莲。人生何幸雍熙世，共乐光明不夜天。
元宵侍宴万岁山
作者：杨士奇
朝代：明

綵映鳌山近紫霄，王正嘉节属元宵。九衢星斗珠灯灿，一统乾坤玉烛调。处处阳和融动植，家家欢乐合笙箫。臣民仰戴君恩泽，万寿齐天祝帝尧。宝炬华缸潋滟红，参差回合粲夫容。九重殿上春先到，万岁山前月正中。天意总看新岁好，圣情乐与兆民同。频年边壤氛埃净，况是田畴稼穑丰。帝德承天景运新，三阳开泰布和春。典章礼乐隆昭代，玉帛梯航聚远人。致乐天伦承圣母，均恩海宇霈皇仁。太平元夕仙韶奏，率舞跄跄总凤麟。大地山川明景象，连城灯火照笙歌。月当华盖杠前好，春在蓬莱顶上多。凤阙光辉含瑞霭，龙河浩荡溢恩波。时平幸遇唐虞主，圣德无为保泰和。诏书已下息黎元，远迩欢忻戴颂言。节序适逢端正月，阳春偏感圣明恩。三山瑞彩明黄道，五纬华星绕紫垣。敬效嵩呼祝当宁，太平天子万年尊。
元宵侍宴万岁山·其一
作者：杨士奇
朝代：明

綵映鳌山近紫霄，王正嘉节属元宵。九衢星斗珠灯灿，一统乾坤玉烛调。处处阳和融动植，家家欢乐合笙箫。臣民仰戴君恩泽，万寿齐天祝帝尧。
元宵侍宴万岁山·其三
作者：杨士奇
朝代：明

帝德承天景运新，三阳开泰布和春。典章礼乐隆昭代，玉帛梯航聚远人。致乐天伦承圣母，均恩海宇霈皇仁。太平元夕仙韶奏，率舞跄跄总凤麟。
元宵侍宴万岁山·其二
作者：杨士奇
朝代：明

宝炬华缸潋滟红，参差回合粲夫容。九重殿上春先到，万岁山前月正中。天意总看新岁好，圣情乐与兆民同。频年边壤氛埃净，况是田畴稼穑丰。
元宵侍宴万岁山·其五
作者：杨士奇
朝代：明

诏书已下息黎元，远迩欢忻戴颂言。节序适逢端正月，阳春偏感圣明恩。三山瑞彩明黄道，五纬华星绕紫垣。敬效嵩呼祝当宁，太平天子万年尊。
元宵侍宴万岁山·其四
作者：杨士奇
朝代：明

大地山川明景象，连城灯火照笙歌。月当华盖杠前好，春在蓬莱顶上多。凤阙光辉含瑞霭，龙河浩荡溢恩波。时平幸遇唐虞主，圣德无为保泰和。
入蓟州界
作者：杨士奇
朝代：明

云净天清紫翠浮，好山消尽越乡愁。行人如有江南兴，马上题诗入蓟州。
入西江境
作者：杨士奇
朝代：明

万里移归舠，东风谢绛桃。烟迷彭泽柳，雪喷海门涛。身世江湖老，君亲梦寐劳。匡庐翠九叠，萧散白云高。
公安王氏慈寿堂
作者：杨士奇
朝代：明

堂中寿母八十馀，慈颜和悦身安健。俯看兰桂春绕膝，坐听诗书喜生面。慈竹阴浓云密垂，谖草花齐锦相炫。地近菊潭泉可酿，门倚荆江鱼足馔。甘味时邀邻媪同，轻轩晴涉家园遍。玉堂禄养共所荣，锦诰恩封会当看。耆耋争看人瑞好，康宁本自皇极建。中天南极一星明，岁岁长年照华宴。
关山月
作者：杨士奇
朝代：明

关山月，皎洁如清霜。连营接幕夕流光。流光犹得照故园，征人见月徒伤魂。四时弦望如流去，可惜韶华暗中度。深闺少年两别离，还如婵娟缺半规。缺半规，三五来复圆，一身远戍何时旋？
兴济县
作者：杨士奇
朝代：明

梦到江南水竹居，计程犹是五千馀。行舟过处人惊讶，为有龙光动玺书。道路相传昼锦归，人家竞出看光辉。岂知白水青山客，不改从来旧布衣。
兴济县·其一
作者：杨士奇
朝代：明

梦到江南水竹居，计程犹是五千馀。行舟过处人惊讶，为有龙光动玺书。
兴济县·其二
作者：杨士奇
朝代：明

道路相传昼锦归，人家竞出看光辉。岂知白水青山客，不改从来旧布衣。
具庆堂
作者：杨士奇
朝代：明

白玉娟娟粉署郎，明时具庆筑高堂。天恩宠赐天曹禄，五彩衣裳献寿觞。紫诰鸾翔下九天，龙章辉映绮堂前。人生何幸亲长健，荣捧天恩过百年。
具庆堂·其一
作者：杨士奇
朝代：明

白玉娟娟粉署郎，明时具庆筑高堂。天恩宠赐天曹禄，五彩衣裳献寿觞。
具庆堂·其二
作者：杨士奇
朝代：明

紫诰鸾翔下九天，龙章辉映绮堂前。人生何幸亲长健，荣捧天恩过百年。
具庆堂诗
作者：杨士奇
朝代：明

郁郁乔林，发厚于本。源厚且深，其流斯远。维邢井宗，世服善仁。迨大父父，厥脩益勤。父也在廷，祗帝任使。帝锡宠加，简升其子。子尚贵主，联姻天潢。玉鞶麟衣，貂蝉煌煌。乃作高堂，奉父与母。致隆爱敬，日献春酒。春酒在尊，鼎荐芬芳。父母眉寿，允乐且康。允乐且康，孝心孔宁。立身事君，维孝之经。士奇作诗，用谂都尉。具庆百龄，令闻长世。
具庆堂诗
作者：杨士奇
朝代：明
体裁：四言诗

郁郁乔林，发厚于本。源厚且深，其流斯远。（一章）维邢井宗，世服善仁。迨大父父，厥脩益勤。（二章）父也在廷，祗帝任使。帝锡宠加，简升其子。（三章）子尚贵主，联姻天潢。玉鞶麟衣，貂蝉煌煌。（四章）乃作高堂，奉父与母。致隆爱敬，日献春酒。（五章）春酒在尊，鼎荐芬芳。父母眉寿，允乐且康。（六章）允乐且康，孝心孔宁。立身事君，维孝之经。（七章）士奇作诗，用谂都尉。具庆百龄，令闻长世。（八章）
写扇寄刘升
作者：杨士奇
朝代：明

不到珠林五六春，閒窗书卷故殷勤。别时看种庭前竹，远想长枝已拂云。
冬至早朝遇雪和胡学士韵
作者：杨士奇
朝代：明

履长庆罢天颜悦，和气冲融散雪来。为瑞正当鳷鹊观，飞花还过凤凰台。彤墀飏彩龙旂动，玉几凝辉宝扇开。共上君王千万寿，九成歌舞进琼杯。
冲雨
作者：杨士奇
朝代：明

晨起冲寒雨，艰难念仆夫。山田行沮洳，石径度崎岖。矫矫虞张弋，桓桓士执殳。肩舆扶老病，扈跸愧残躯。
凤阳过宿族兄弘璧夜话
作者：杨士奇
朝代：明

十五离乡今七十，版图已作帝乡民。田园晚岁治生足，儿女全家习俗淳。犹有诗书传世业，不胜悲喜见宗亲。百年杨氏衰兼盛，一夜灯前语向晨。
出京留别翰苑诸公
作者：杨士奇
朝代：明

身著宫袍拜玉旒，东风二月别皇州。玉堂学士于今盛，一颗明珠不暗投。东岳祠前动别骖，归心先己到江南。同官敢怨无言赠，玉旨丁宁已再三。
出京留别翰苑诸公·其一
作者：杨士奇
朝代：明

身著宫袍拜玉旒，东风二月别皇州。玉堂学士于今盛，一颗明珠不暗投。
出京留别翰苑诸公·其二
作者：杨士奇
朝代：明

东岳祠前动别骖，归心先己到江南。同官敢怨无言赠，玉旨丁宁已再三。
出关追忆晃庵
作者：杨士奇
朝代：明

公度关山寄我诗，当时羡我免驱驰。后来两度关山外，属我驱驰公不知。道义交情金石坚，公归先作月台仙。平生知我如公少，一诵遗诗一惘然。
出关追忆晃庵·其一
作者：杨士奇
朝代：明

公度关山寄我诗，当时羡我免驱驰。后来两度关山外，属我驱驰公不知。
出关追忆晃庵·其二
作者：杨士奇
朝代：明

道义交情金石坚，公归先作月台仙。平生知我如公少，一诵遗诗一惘然。
分题送史郎中代时彦学夔德遵 其一 驿楼
作者：杨士奇
朝代：明

靡靡遵归路，岧岧见驿楼。朱帘迎日捲，画栱碍云浮。眺览通恒岱，跻攀切斗牛。乘轺来使节，驰驿驻行驺。送尔今重过，凭高试一留。诗成清似玉，洒翰记曾游。
分题送史郎中代时彦学夔德遵 其三 芙蓉
作者：杨士奇
朝代：明

菡萏开初盛，池塘及早秋。根从玉井得，叶似镜湖稠。丽彩凝云动，清香抱露浮。娉婷汉女出，窈窕洛神游。折赠宁忘远，听歌或弭愁。惟将君子意，临别寄绸缪。
分题送史郎中代时彦学夔德遵 其二 河梁
作者：杨士奇
朝代：明

河水深无极，河梁构石崇。映波疑坠月，倚岸讶垂虹。华表东西出，兰舟上下通。屡经题柱客，谁论济川功。甃古苔纹暗，亭虚柳色浓。送君携手处，征骑莫匆匆。
分题送史郎中代时彦学夔德遵·驿楼
作者：杨士奇
朝代：明

靡靡遵归路，岧岧见驿楼。朱帘迎日捲，画栱碍云浮。眺览通恒岱，跻攀切斗牛。乘轺来使节，驰驿驻行驺。送尔今重过，凭高试一留。诗成清似玉，洒翰记曾游。河水深无极，河梁构石崇。映波疑坠月，倚岸讶垂虹。华表东西出，兰舟上下通。屡经题柱客，谁论济川功。甃古苔纹暗，亭虚柳色浓。送君携手处，征骑莫匆匆。菡萏开初盛，池塘及早秋。根从玉井得，叶似镜湖稠。丽彩凝云动，清香抱露浮。娉婷汉女出，窈窕洛神游。折赠宁忘远，听歌或弭愁。惟将君子意，临别寄绸缪。
刘伯川席上作
作者：杨士奇
朝代：明
体裁：七言绝句

飞雪初停酒未消，溪山深处踏琼瑶。不嫌寒气侵人骨，贪看梅花过野桥。
刘指挥勤学斋
作者：杨士奇
朝代：明

时平无警柝，公暇事遗编。解剑闻春诵，烧灯减夜眠。竹深幽院里，花暗素房前。事业由多学，相期及盛年。
刘母挽诗
作者：杨士奇
朝代：明

禄养人皆羡，兼荣母德贤。空遗板舆在，竟负綵衣鲜。吊鹤嗟何及，乘鸾望不旋。恩封冀他日，光命贲重泉。
刘氏松筠轩
作者：杨士奇
朝代：明

西昌城西松竹深，开轩幽绝坐繁阴。常疑白昼起雷雨，还乐清夜闻璆琳。一从蓟北淹羁旅，十载天涯思故林。亦有茅堂傍东郭，白头南望最关心。
别刘宗诚
作者：杨士奇
朝代：明

湖南十月新雁飞，白苇渐高黄橘稀。兰舟去远复回首，唯见星沙连杳微。前年作官临海峤，海畔家家说司徼。一日衔哀返故丘，三春忽尽不迟留。遥趋北阙朝明主，暂下南楼谢旧游。此地贤郎独为客，把卷看云几朝夕。江边迎喜拜亲闱，馆下含情别师席。临岐牵手重依依，可怜恩义两难违。春来有使题芳札，想为殷勤报鹤矶。
别季雅
作者：杨士奇
朝代：明

一乐堂中坐绛帷，青髫白发劝银卮。今宵剪烛京华邸，感慨重逢话昔时。明日张帆白下门，秋风一月到乡园。何时解绂将书帙，重问城南水竹轩。
别季雅·其一
作者：杨士奇
朝代：明

一乐堂中坐绛帷，青髫白发劝银卮。今宵剪烛京华邸，感慨重逢话昔时。
别季雅·其二
作者：杨士奇
朝代：明

明日张帆白下门，秋风一月到乡园。何时解绂将书帙，重问城南水竹轩。
别用之后其夕闻尚留江上赋此奉柬
作者：杨士奇
朝代：明

日出高城啼曙乌，城边风色柳疏疏。关河岁晏侵冰雪，客子天寒叹道途。明旦乘潮应鼓枻，谁家烧烛且倾壶。平生未解伤离别，却掩衡门坐郁纡。
到桃源黄学士舟已先在南岸不得相即相望怅然
作者：杨士奇
朝代：明

隔水不得语，中肠千万回。知公望我至，如我望公来。
勉仁少傅行营置酒就席奉简同寅
作者：杨士奇
朝代：明

万乘行春日，千官得共陪。石林穿窅窱，涧道历邅回。酒载黄封赐，人联玉署才。解鞍庐帐下，随意泻金罍。
十月二十五日夜连梦紃女
作者：杨士奇
朝代：明

未离襁褓学踉蹡，远别怜渠意不忘。昨夜小窗频入梦，计程知己过南昌。
十月十六日侍从赴北京出江东门
作者：杨士奇
朝代：明

十月朝天趋蓟北，城中争送向江皋。朋俦载酒飞觥数，儿子褰裳徒步劳。满路和风喧鼓吹，中天晴日耀旗旄。纷纷喜气随行骑，回首钟山紫翠高。
千叶芙蓉
作者：杨士奇
朝代：明

露冷莲房老，迎霜灿烂开。谁是看不足，剪落片霞来。
午醒閒述
作者：杨士奇
朝代：明

边方喜迓翠华来，风扫飞烟雨浥埃。日暖营门喧鼓吹，秋清庐帐引尊罍。诸公并有平戎策，贱子惭无奏赋才。忽听六军传好语，龙舆今已办东回。
单叶芙蓉
作者：杨士奇
朝代：明

霜落荆州冷，青烟度渚宫。西人吹忽散，孤影见愁红。
南山停云张澈郎中求赋
作者：杨士奇
朝代：明

门对南山紫翠深，白云长日抱山岑。清连飞涧垂朝彩，幽傍悬萝驻夕阴。五色会看光捧日，九霄终待出为霖。松楸只在微茫下，早晚从知系寸心。
南昌罗氏仰高楼
作者：杨士奇
朝代：明

红尘市里浩漫漫，车马东西引避难。独起高楼出尘外，青山天际卷帘看。隔浦飞来万仞青，仰高楼外玉为屏。南昌千古西山并，别有东湖孺子亭。
南昌罗氏仰高楼·其一
作者：杨士奇
朝代：明

红尘市里浩漫漫，车马东西引避难。独起高楼出尘外，青山天际卷帘看。
南昌罗氏仰高楼·其二
作者：杨士奇
朝代：明

隔浦飞来万仞青，仰高楼外玉为屏。南昌千古西山并，别有东湖孺子亭。
卧病院中寄黄学士
作者：杨士奇
朝代：明

三旬抱疾卧斋閤，忽报春风谢绛桃。草色新含时雨绿，杨花纷逐晓云高。屡承恩赐身难报，閒听朝车思转劳。想见词垣多召命，日趋东殿独挥毫。
卧病集杜答黎信十首
作者：杨士奇
朝代：明

隔户杨柳弱袅袅，孰知茅斋绝低小。人生留滞生理难，强移栖息一枝安。朋知来问腼我颜，安得广厦千万间。青春欲尽急还乡，身欲奋飞病在床。荆扬春冬异风土，终日戚戚思羁旅。形神寂寞甘辛苦，世人那得知其故。自断此生休问天，浊醪粗饭任吾年。将诗不必万人传。小儿学问止论语，恰有三百青铜钱。天时人事只相催，怀抱何时独好开。气酣日落西风来，口虽吟咏心中哀。亦知穷愁安在哉，生前相遇且衔杯。江上人家桃树枝，千朵万朵压枝低。风妒红花却倒吹。人生几何春已夏，应须旨酒送生涯。今日苦短昨日休，万壑东逝无停留。江花未尽会江楼，长歌短咏还相酬。请公一来消我愁。此乡之人气量窄，我独觉子神充实。十日不一见颜色，时复看云泪沾臆。感时抚事增惋伤，人生会合不可常。草閤柴扉星散居，不道故人无素书。素书一月凡一束，纸长要自三过读。故人相见未从容，令我心中苦不足。寒雨飒飒枯树湿，欲往城南忘南北。感君意气无所惜，昔者相过今不得。此心烱烱君应识。乡里衣冠不乏贤，煎胶续弦奇自见。前者途中一相见，去马来牛不复辨。令渠述作与同游，宿昔一逢无此流。
卧病集杜答黎信十首·其一
作者：杨士奇
朝代：明

隔户杨柳弱袅袅，孰知茅斋绝低小。人生留滞生理难，强移栖息一枝安。朋知来问腼我颜，安得广厦千万间。青春欲尽急还乡，身欲奋飞病在床。荆扬春冬异风土，终日戚戚思羁旅。形神寂寞甘辛苦，世人那得知其故。自断此生休问天，浊醪粗饭任吾年。将诗不必万人传。小儿学问止论语，恰有三百青铜钱。
卧病集杜答黎信十首·其三
作者：杨士奇
朝代：明

今日苦短昨日休，万壑东逝无停留。江花未尽会江楼，长歌短咏还相酬。请公一来消我愁。
卧病集杜答黎信十首·其二
作者：杨士奇
朝代：明

天时人事只相催，怀抱何时独好开。气酣日落西风来，口虽吟咏心中哀。亦知穷愁安在哉，生前相遇且衔杯。江上人家桃树枝，千朵万朵压枝低。风妒红花却倒吹。人生几何春已夏，应须旨酒送生涯。
卧病集杜答黎信十首·其五
作者：杨士奇
朝代：明

乡里衣冠不乏贤，煎胶续弦奇自见。前者途中一相见，去马来牛不复辨。令渠述作与同游，宿昔一逢无此流。
卧病集杜答黎信十首·其四
作者：杨士奇
朝代：明

此乡之人气量窄，我独觉子神充实。十日不一见颜色，时复看云泪沾臆。感时抚事增惋伤，人生会合不可常。草閤柴扉星散居，不道故人无素书。素书一月凡一束，纸长要自三过读。故人相见未从容，令我心中苦不足。寒雨飒飒枯树湿，欲往城南忘南北。感君意气无所惜，昔者相过今不得。此心烱烱君应识。
及期过邀朱存礼不遇用韵督之
作者：杨士奇
朝代：明

淹留不下董生帷，徒向青春叹式微。游赏久怀跻胜境，招寻频值掩高扉。云开石磴看逾近，风捲花枝觉渐稀。便趁晴明行载酒，谢公那得更相违。
友松轩
作者：杨士奇
朝代：明

苍楠翠柏连山丘，杨家绕屋青松稠。百年雨露涵深泽，六月凉爽如清秋。势凌千尺浮云外，黛色团团拱车盖。阴森昼晦起蛟虬，萧瑟天风振竽籁。若人好学怀奇姿，琼林秀出珊瑚枝。由来孤高秉异尚，爱此挺特同心期。结庐松下栖迟久，坐卧看松与松友。劲操何殊处士梅，閒情未说先生柳。才高何必老深林，清庙明堂会见寻。惟应晚岁冰霜节，永矢平生金石心。
双禽图
作者：杨士奇
朝代：明

莽苍疏林下，双禽相因依。终然自得性，何必上林飞。双栖平野间，弋者无所慕。何限放浪才，自得萧閒趣。
双禽图·其一
作者：杨士奇
朝代：明

莽苍疏林下，双禽相因依。终然自得性，何必上林飞。
双禽图·其二
作者：杨士奇
朝代：明

双栖平野间，弋者无所慕。何限放浪才，自得萧閒趣。
发淮安
作者：杨士奇
朝代：明

岸蓼疏红水荇青，茨菰花白小如萍。双鬟短袖惭人见，背立船头自采菱。
古意答伯阳
作者：杨士奇
朝代：明

河洲双鸳鸯，流荡还相逐。皎皎白杨花，风吹不相续。
右梅竹翠鸟题弼侄飞鸣宿食四雁图
作者：杨士奇
朝代：明

万里塞垣来，孤飞不成阵。无那闺中情，忆得边头信。肃肃葭菼暮，声切为离群。情重连枝者，单居不忍闻。霜落洞庭渚，江南九月秋。稍违关塞远，适足稻梁谋。圣化行万方，江湖无射宿。淡月映芦花，平沙睡应熟。
右梅竹翠鸟题弼侄飞鸣宿食四雁图·其一
作者：杨士奇
朝代：明

万里塞垣来，孤飞不成阵。无那闺中情，忆得边头信。
右梅竹翠鸟题弼侄飞鸣宿食四雁图·其三
作者：杨士奇
朝代：明

霜落洞庭渚，江南九月秋。稍违关塞远，适足稻梁谋。
右梅竹翠鸟题弼侄飞鸣宿食四雁图·其二
作者：杨士奇
朝代：明

肃肃葭菼暮，声切为离群。情重连枝者，单居不忍闻。
右梅竹翠鸟题弼侄飞鸣宿食四雁图·其四
作者：杨士奇
朝代：明

圣化行万方，江湖无射宿。淡月映芦花，平沙睡应熟。
吉水王氏槐阴堂
作者：杨士奇
朝代：明

文江江上多乔木，爱尔堂前槐树蕃。枝枝叶叶先人德，长有清阴庇子孙。百岁蟠根雨露深，秋云散作满庭阴。诗书教子擢科第，清时莫负花如金。
吉水王氏槐阴堂·其一
作者：杨士奇
朝代：明

文江江上多乔木，爱尔堂前槐树蕃。枝枝叶叶先人德，长有清阴庇子孙。
吉水王氏槐阴堂·其二
作者：杨士奇
朝代：明

百岁蟠根雨露深，秋云散作满庭阴。诗书教子擢科第，清时莫负花如金。
同尤文度曹冀成院中夜饮联句
作者：杨士奇
朝代：明

良朋枉惠顾，清霄集词馆。久别念契阔，嘉晤谐燕衎。维时属秋霁，展席面河汉。辉辉月转阶，稍稍风侵幔。菲薄陈豆登，绸缪缀篇翰。才思茧丝抽，词彩珠玑粲。语深香屡续，兴洽爵无算。抚今诚可怡，感昔亦奚叹。露白气逾肃，参高夜将半。且共尽兹夕，坐待鸡鸣旦。
同文度冀成秋夜有怀从善仲举
作者：杨士奇
朝代：明

静夜聊为江上吟，江云漠漠水沉沉。惟应黄鹤楼前月，照见离人万里心。江边寂寞颜回宅，城里迢遥张仲居。想见近年尘事绝，人来不寄一行书。
同文度冀成秋夜有怀从善仲举·其一
作者：杨士奇
朝代：明

静夜聊为江上吟，江云漠漠水沉沉。惟应黄鹤楼前月，照见离人万里心。
同文度冀成秋夜有怀从善仲举·其二
作者：杨士奇
朝代：明

江边寂寞颜回宅，城里迢遥张仲居。想见近年尘事绝，人来不寄一行书。
同蔡骐尚远尤安礼文度朱智仲礼杨翥仲举蔡胄用严游东山得剪字
作者：杨士奇
朝代：明

步出城东门，逍遥望云巘。累月怀佳游，兹晨遂登践。梵宇绕层阿，飞楼凌绝岘。方塘涵湛碧，乔林茂敷衍。繁翳幽莫通，丰茸纷不剪。攀磴穷高跻，缘径屡回转。是时微雨收，轻霞澹舒卷。睇遥素横川，俯夷绿盈畎。陟降体自便，顾睇心已缅。况接旷士言，复偶释子辩。析空理弗昩，违喧抱逾展。何因此间栖，永令浮虑遣。
同金公素自枣林闸步至鲁桥望邹峄山
作者：杨士奇
朝代：明

舍舟步平皋，名山望邹峄。元气下磅礴，黛色凌空碧。千里瞻神秀，群峰避孤特。常时济物功，有渰弘灵泽。伟兹造化奇，无应辱秦刻。经旬坐局蹐，一览豁胸臆。何当跻绝顶，旷然见溟渤。
同金谕德踏雪出长安街金坠马在告不及往问明旦奉简
作者：杨士奇
朝代：明

云映都城一色妍，暮街骑马共翩翩。初当分手回丝鞚，惊看翻身坠锦鞯。鸣佩纷趋天阙下，闻钟独卧晓窗前。平戎万里随龙驭，意气能无叹往年。
后山诗为江西林宪副作
作者：杨士奇
朝代：明

崔崔后山，清漳之漘。下蟠厚坤，上摩穹旻。山有嘉植，维松维柏。亦有令人，维英维特。维子润甫，恺悌君子。奕奕高堂，在山之趾。道积于躬，静与山处。及时奋庸，怀山曷已。山则升云，兴雨祁祁。有道于施，君子之宜。大江之西，维国南服。政纪之明，不严以肃。肃如秋霜，示民之威。熙如春阳，维民之怀。维山之崇，不迁厥常。维君子誉，式永其彰。
后山诗为江西林宪副作
作者：杨士奇
朝代：明
体裁：四言诗

崔崔后山，清漳之漘。下蟠厚坤，上摩穹旻。（一章）山有嘉植，维松维柏。亦有令人，维英维特。（二章）维子润甫，恺悌君子。奕奕高堂，在山之趾。（三章）道积于躬，静与山处。及时奋庸，怀山曷已。（四章）山则升云，兴雨祁祁。有道于施，君子之宜。（五章）大江之西，维国南服。政纪之明，不严以肃。（六章）肃如秋霜，示民之威。熙如春阳，维民之怀。（七章）维山之崇，不迁厥常。维君子誉，式永其彰。（八章）
吕主事泰山春云图
作者：杨士奇
朝代：明

东岱五岳宗，雄誇齐鲁疆。磅礴据深广，峻极凌穹苍。春云起肤寸，乘风歘飘扬。弥谷乍蔼蔼，浮空忽洋洋。日观不可辨，环道杳茫茫。若人尚父裔，家居岱之阳。诗书际明世，冠绂趋朝行。引领日东眺，含思在高堂。不闻泰山云，作霖雨八荒。僶勉励所志，以副君亲望。
吕梁洪
作者：杨士奇
朝代：明

吕梁洪，截流巉岩立巨石，森若虎豹蹲欹侧。洪波中射势怒激，鸣声喧豗万鼓击。自昔疏凿出神力，侧身望之皆辟易。蜀江瞿塘险莫敌，百丈牵船载牛轭，棹夫操篙捷贯的。君不见北来南去皆安流，未若人心不可测。
君马黄
作者：杨士奇
朝代：明

君马黄，我马白。并出青楼东，俱驰绿杨陌。陌头春日游人多，复恐红尘暗玉珂。长安大道净如洗，回辔联翩若流水。一双意气逼青春，共指天门五云里。男儿高步会成名，何须一日千里行。
听乌轩诗为刘宗韶作
作者：杨士奇
朝代：明

民物之生，厥赋惟均。气禀既殊，灵秀维人。其生之初，父子之慈。民物斯同，靡或有亏。林栖者乌，性纯且仁。反哺维勤，其参其鶱。维父维母，生我鞠我。父母孔劳，我心曷舍。雨露既濡，履之则悲。哀我父母，我宁以时。乌鸣且和，养适其私。静言听之，我心何如。天之高矣，日之远矣。哀哀父母，我心曷已。立身扬名，维孝之大。勖尔君子，敬励于志。
听艾仲宣弹琴
作者：杨士奇
朝代：明

公子散烦襟，留客抚清琴。一弹黄鹄操，再鼓阳春吟。洋洋发冲响，泠泠谐素心。非今同胜会，谁闻奏雅音。
吴兴章郎中母挽诗
作者：杨士奇
朝代：明

碧桃庭馆四时春，珠翟云冠五福身。何用瑶池觅金母，水晶宫内有仙人。上堂甘旨皆推孝，主馈恭勤更让贤。八十年华随逝水，独留女范后人传。远道孤儿望白云，麻衣血泪湿纷纷。归来自有终天恸，况复啼乌不忍闻。
吴兴章郎中母挽诗·其一
作者：杨士奇
朝代：明

碧桃庭馆四时春，珠翟云冠五福身。何用瑶池觅金母，水晶宫内有仙人。
吴兴章郎中母挽诗·其三
作者：杨士奇
朝代：明

远道孤儿望白云，麻衣血泪湿纷纷。归来自有终天恸，况复啼乌不忍闻。
吴兴章郎中母挽诗·其二
作者：杨士奇
朝代：明

上堂甘旨皆推孝，主馈恭勤更让贤。八十年华随逝水，独留女范后人传。
吴参政挽诗
作者：杨士奇
朝代：明

初持彩笔趋龙陛，遂入霜台著廌冠。西蜀几年分使节，南闽万里佐藩翰。历官中外贤劳久，归老林泉乐趣宽。闻讣忽嗟成永别，接邻空忆旧交欢。
吴孟勤为文赠黄都科南归并为求诗
作者：杨士奇
朝代：明

杨氏昔来光德里，黄端今去武昌城。柳州邂逅禾川遇，并有文章托姓名。暂去还来不记年，清朝又发庾楼前。莫教折尽临江柳，留得重来好系船。
吴孟勤为文赠黄都科南归并为求诗·其一
作者：杨士奇
朝代：明

杨氏昔来光德里，黄端今去武昌城。柳州邂逅禾川遇，并有文章托姓名。
吴孟勤为文赠黄都科南归并为求诗·其二
作者：杨士奇
朝代：明

暂去还来不记年，清朝又发庾楼前。莫教折尽临江柳，留得重来好系船。
吴希淳写神
作者：杨士奇
朝代：明

多勤健笔写衰容，解使人人识騃翁。惆怅无因置林壑，秋风霜鬓尚飘蓬。
吴廷用侍郎挽诗
作者：杨士奇
朝代：明

十载南京住接邻，北京相与更情亲。朝端恩宠升官数，江上贤劳奉使频。圣主亲垂君子誉，近臣谁复古人真。分携未久遄闻讣，感悼题诗泪满巾。
吴教授席上同伯阳汲井咏
作者：杨士奇
朝代：明

皎洁如明镜，铜瓶下愈深。妆成不照影，应恐坠金簪。
吴母挽诗
作者：杨士奇
朝代：明

西风北堂上，白日黯春晖。寂寂承欢处，尘封五色衣。未终三釜养，遽动九原归。女范传应在，闺门嗣不违。
呈澹斋少保并诸学士
作者：杨士奇
朝代：明

无能有幸接英僚，翰苑经帷共四朝。时泰独嗟年岁暮，力衰转觉道途遥。风含御柳春犹浅，波溢龙河冻尽消。阳德方亨仁泽霈，会容白发返渔樵。
周公明教谕半竹轩
作者：杨士奇
朝代：明

先生潇洒溪园秀，与竹从来金石交。作室不教全代瓦，隔尘还已胜编茅。清宜帐下诸生咏，俭任门前俗客嘲。更傍石栏移数挺，閒常风月听笙匏。
和伯阳池上梅花
作者：杨士奇
朝代：明

扬州宅里旧看花，南楚频年不到家。岁暮岂愁千里隔，雪残还对数枝斜。閒临渌沼宜相映，略洗幽篁不谩遮。綵笔清诗自堪赏，银瓶香酒讵须赊。
和胡祭酒对雪韵
作者：杨士奇
朝代：明

清旦同云閟彩霞，帝城又见雪飞花。青林缀玉真看画，银沼分冰好试茶。欲放剡舟乘逸兴，竞传郢曲到西家。丰年有兆占三白，总觉新来喜气嘉。
和胡祭酒见寄韵
作者：杨士奇
朝代：明

自昔襟怀淡荡春，老来幽趣更清新。竹门松巷閒临水，书几琴床夐绝尘。归隐已无青？梦，交游时念白头人。黄庭一卷消长日，座有云山未当贫。分携又是十经春，喜见文章刻布新。不待黄金论高价，共怜白璧净纤尘。赓歌每忆同中禁，名姓频看慨故人。国有贤王重耆彦，从知道在不忧贫。
和胡祭酒见寄韵·其一
作者：杨士奇
朝代：明
体裁：七言律诗

自昔襟怀淡荡春，老来幽趣更清新。竹门松巷閒临水，书几琴床夐绝尘。归隐已无青琐梦，交游时念白头人。黄庭一卷消长日，座有云山未当贫。
和胡祭酒见寄韵·其一
作者：杨士奇
朝代：明

自昔襟怀淡荡春，老来幽趣更清新。竹门松巷閒临水，书几琴床夐绝尘。归隐已无青？梦，交游时念白头人。黄庭一卷消长日，座有云山未当贫。
和胡祭酒见寄韵·其二
作者：杨士奇
朝代：明

分携又是十经春，喜见文章刻布新。不待黄金论高价，共怜白璧净纤尘。赓歌每忆同中禁，名姓频看慨故人。国有贤王重耆彦，从知道在不忧贫。
和萧伴读秋夜有怀雷道夫时雷从朝京
作者：杨士奇
朝代：明

北极迢遥直帝京，故人离阔渺脩程。望随流月秋俱满，思触凉飔夜转生。一派笳箫川上合，九重宫殿日边明。从知谢眺怀西府，对景题诗并有情。
和郑孟宣助教左掖闻莺
作者：杨士奇
朝代：明

新莺飞集万年枝，宛宛流音欲曙时。乍协仙韶当紫殿，更谐琼佩近彤墀。九天春日初留听，千里云林独系思。惟有郑虔才调绝，朝回洒翰一题诗。
和陆伯阳池上梅花
作者：杨士奇
朝代：明

圃里池边一树花，连松傍竹似山家。香浮书幌风初动，影上琴床月半斜。延客别穿幽径入，接邻更筑短墙遮。凭教横笛休惊落，爱此来看日正赊。
咏水镜同陆伯阳作
作者：杨士奇
朝代：明

秋江无云风色静，怗怗凉波澈虚映。佳人晓汲照新妆，不知俯首湿罗裳。
咏读书庄
作者：杨士奇
朝代：明

清流城北读书庄，旧隐诗书岁月长。玉署归来春昼永，松门流水落花香。
哭康甥孟嘉
作者：杨士奇
朝代：明

提携二十载，羽翮已云飞。眼见乘骢出，惊闻旅衬归。素行元不忝，夙愿竟都违。虽不多时别，能无涕泪挥。
唐人醉归图为金学士题
作者：杨士奇
朝代：明

翩翩六骏出腾骧，醉里衣冠见盛唐。彷佛开元无事日，不知谁是贺知章。
唐马为士启题
作者：杨士奇
朝代：明

玉花骢马大宛来，俶傥权奇见异材。不道开元四十万，驽骀安得望龙媒。雄姿逸气真龙种，赤雾团身白玉蹄。自是西来第一匹，东风萧散不闻嘶。
唐马为士启题·其一
作者：杨士奇
朝代：明

玉花骢马大宛来，俶傥权奇见异材。不道开元四十万，驽骀安得望龙媒。
唐马为士启题·其二
作者：杨士奇
朝代：明

雄姿逸气真龙种，赤雾团身白玉蹄。自是西来第一匹，东风萧散不闻嘶。
商妇词
作者：杨士奇
朝代：明

贩茶近在青山侧，贩珠远求沧海浔。全家衣食需多少，渺渺鲸波愁妾心。
善乐堂
作者：杨士奇
朝代：明

家惟经籍富，数世坐丘园。善乐承先训，心清味道言。穿林无曲径，引水得澄源。旦暮悠然处，南山正对门。
喜稷将至复虑炎暑
作者：杨士奇
朝代：明

衰年久别离，岂不怀欢聚。书缄初未收，传闻遽乃屡。炎热三伏辰，江湖六千路。注目暮及朝，关情喜兼惧。椟蓍时自把，灯花亦频顾。露坐思徘徊，今夕知何处。而况老者心，犹忆诸孙慕。
喜雨诗
作者：杨士奇
朝代：明

好雨连朝苏久旱，无边喜意动宸衷。皇天洞鉴圣仁德，臣子深惭燮理功。每念升平均九土，已知舞蹈出三农。骈繁宠锡身难报，何幸衰年际屡丰。
回銮
作者：杨士奇
朝代：明

万乘回銮指玉京，行营笳鼓杂歌声。山灵亦有欢愉意，数点瑶华送羽旌。